Veivakalougatataki “ena Gauna Vinaka kei na Gauna Ca.”—2 Tim. 4:2 | Vanua o Georgia: 1998-2006\nKoronivuli ni Cakacaka Vakapainia volekati Zugdidi\nME TEKIVU mai na veiyabaki ni 1990, e tubu na kedra iwiliwili na dautukutuku kei na tataleitaki e Georgia. Era tiko tale ga ena iVakananumi ni mate i Jisu ena 1998 e le 32,409.\nEra se vou ena dina e levu na dautukutuku kei na qase ni ivavakoso, qai lailai na nodra kila. Ena vinakati mera vakavulici ena ka e vauca na cakacaka vakavunau kei na ituvatuva ni isoqosoqo. Ia era na vakavulici vakacava?\nVeitokoni na iSoqosoqo i Jiova\nErau vuli ena Gilead Extension School mai Jamani o Arno kei Sonja Tüngler rau qai lesi i Georgia ena Maji, 1998. A vakadonuya tale ga na iLawalawa Dauvakatulewa ena yabaki qori me dua na valenivolavola e Georgia, ia ena vakarurugi ina valenivolavola ni tabana e Rusia.\nA tauyavu e dua na Komiti ni Vanua me qarava na cakacaka vakavunau. Gauna e vakadonui kina vakalawa na cakacaka, sa qai vakauta yani na ivola vakaivolatabu na valenivolavola e Jamani. Na veivakadonui vakalawa qori e vakarawarawataka tale ga na voli ni tikiniqele me tara kina na Vale ni Soqoni kei na valenivolavola ni tabana.\nGauna ni Veivakavulici\nA vakatabui tu na cakacaka donuya na veiliutaki ni matanitu makawa na Soviet, era sega ni rawa kina ni vunau e veivale na dautukutuku. E nanuma lesu o Arno Tüngler: “Levu na dautukutuku era dau vunau e salatu, ia era sega ni matau ena vunau e veivale kei na nodra sikovi na tataleitaki.”\nArno kei Sonja Tüngler\nE kaya o Davit Devidze dua vei ira na veiqaravi ena valenivolavola vou ena Me, 1999: “E levu sara na cakacaka e tu me caka e Peceli kei na yalava. E levu na ka keimami sa wilika, ia keimami sega ni kila me muri vakacava. Keimami saga kina me keimami vuli vei ira na mataveitacini matua e talai ira yani na iLawalawa Dauvakatulewa.”\nEra vuli kece na mataveitacini e Georgia kei ira era gole yani mera lai veivakavulici. (Vkai. 27:17) E levu sara na ka era vulica vei ira na mataveitacini e Georgia o ira na lai veivuke e kea.\nNodra iTovo Talei na Mataveitacini\nErau se nanuma vinaka tu o Arno kei Sonja na nodra veikauaitaki na mataveitacini ena gauna rau yaco yani kina e Georgia. Era veivuke vakalevu ena nodrau sasaga me rau vakamatauni rau ena nodrau ilesilesi vou.\nE kaya o Sonja me baleta nodra lomasoli na mataveitacini: “Erau dau kau kakana yani vei keirau e dua na veiwatini rau toka voleka. Dua na tacida yalewa e dau kauti keirau ena cakacaka vakavunau, vakaveikilaitaki keirau ena ivavakoso, qai vakamacalataka vei keirau e levu na ivakarau vakavanua e Georgia. E dua tale na tacida yalewa e vukei keirau ena vosa vakaGeorgia.”\nErau lesi tale ga i Georgia ena 1999 e dua na veiwatini mai Kenada o Warren kei Leslie Shewfelt. Erau kaya: “Keirau qoroya qai tarai keirau vakalevu na nodra itovo na mataveitacini e Georgia. Dua na ka nodra veikauaitaki kei na nodra veilomani na gone kei na qase.”\nMataveitacini e Georgia kei na daukaulotu era veiqaravi ena valenivolavola\nO ira na lesi i Georgia era sega ni kauaitaka na veika dredre era sotava, era kauaitaka ga vakalevu nodra itovo vinaka na mataveitacini. Era taleitaka tale ga na mataveitacini e Georgia na nodra yalomalumalumu kei na nodra yalololoma na daukaulotu era lai veiqaravi yani.\nTaleitaki na Ka Dina\nEra taleitaka e levu na ka dina ena veiyabaki ni 1990, ra qai papitaiso ena 1998 e le 1,724. Na cava era taleitaka kina e levu na ka dina?\nE vakamacalataka o Tamazi Biblaia a veiqaravi tu vakaivakatawa dauveilakoyaki ena dua na gauna balavu: “E kena ivakarau e Georgia mera vakavulici na lewenivanua mera lomana na Kalou. Ni wasei gona vei ira na itukutuku mai na iVolatabu, e rawarawa sara nodra ciqoma.”\nE kaya o Davit Samkharadze e dau veivakavulici ena Koronivuli ni iTalatala ni Matanitu: “Ni tekivu vulica na iVolatabu e dua, era dau saga na wekana se o ira na tiko veitikivi me tagutuva nona vuli. E levu na dauveitusaqati qori era tini vulica tale na iVolatabu!”\nE tete na itukutuku ni Matanitu ni Kalou ra qai veisautaka na nodra bula e levu. Dua tale na tubu e rawati ena Epereli, 1999, nira tiko ena iVakananumi e le 36,669.\n“E Levu na Dauveitusaqati”\nE vola o Paula me baleta nona cakacaka vakavunau e Efeso: “Sa dola tu qo e mataqu e dua na katuba levu ni cakacaka, ia e levu na dauveitusaqati.” (1 Kor. 16:9) Era vakadinadinataka na vosa i Paula na iVakadinadina e Georgia ni oti toka ga na iVakananumi vakairogorogo ena 1999.\nEra soqoni vata ena Okosita 1999 e dua na ilawalawa e Tbilisi ra qai vakama na noda ivola. E liutaka na ilawalawa qori e dua na bete ni lotu Orthodox sa vakacegui o Vasili Mkalavishvili. Sa tekivu sara ga e keri na veitusaqati qai va na yabaki na kena dede.\nA tekivu ena 1999 nodra tusaqati, buturaki, kei na vakamai ni nodra ivola na iVakadinadina i Jiova e Georgia\nEna nodra veivakabukani eso na lewenilotu ena ika17 ni Okotova, 1999, era lai vakacaca kina e le 200 ena soqoni ni ivavakoso o Gldani mai Tbilisi. Era mokuti ira na tiko ena soqoni ena kau kei na kaukamea. E vica vei ira na iVakadinadina era kau sara ga i valenibula.\nEra sega ni totogitaki na dauvakacaca, qai sega ni cegu nodra vakacacani na iVakadinadina. Era sega ni duavata e levu na vakailesilesi vakamatanitu ena veika e yaco wili kina na peresitedi o Shevardnadze, ia era sega ni cakava e dua na ka. Levu na gauna era dau yaco yani na ovisa nira sa biubiu makawa na dauvakacaca.\nA bukana o Guram Sharadze e dua na lewe ni palimedi e Georgia mera vakaucacataki na tacida. E kaya nira vakarerevaki na iVakadinadina. E nanumi ga ni sa oti na “gauna vinaka” ni kena vunautaki na itukutuku vinaka.\nVeivuke ni iSoqosoqo i Jiova\nE yavala totolo na isoqosoqo i Jiova me vukei ira na iVakadinadina e Georgia. Era dusimaki na mataveitacini ena ka mera cakava ke ra tusaqati. Era vakadreti tale ga ena vuna e bibi kina meda vosota na veitusaqati na lotu vaKarisito dina.—2 Tim. 3:12.\nE kauta tale ga na isoqosoqo i Jiova ina mataveilewai na leqa era sotava tiko na mataveitacini. E nanuma lesu e dua na tacida tagane a veiqaravi voli ena Tabana Vakalawa ena valenivolavola ni tabana e Georgia: “Ena loma ni va na yabaki, e sivia e 800 na kudru e kau ina mataveilewai me baleti Vasili Mkalavishvili kei na nona ilala. Keitou kerea nodra veivuke na vakailesilesi kei na so tale na isoqosoqo era rawa ni veivuke ena ka e vauca na dodonu ni lewenivanua. E kaburaka na itikotiko liu ni iVakadinadina i Jiova na veika era sotava tiko na mataveitacini e Georgia me rawa ni kilai, ia e sega ni tarova qori na veitusaqati.” *\n^ para. 30 Ena ikuri ni ivakamacala me baleta na veilewai e valataki kina noda dodonu, raica na Awake! ni 22 Janueri, 2002, tabana e 18-24.\niMeli iMeli Veivakalougatataki “ena Gauna Vinaka kei na Gauna Ca.”—2 Tim. 4:2.\n1998-2006 Veivakalougatataki “ena Gauna Vinaka kei na Gauna Ca.”—2 Tim. 4:2.


Vakarua 16 | iVolatabu ena Internet | Vakadewa ni Vuravura Vou\nLakosivia, Soqo ni Madrai Sega ni Vakaleveni (1-8)\nSoqo ni Macawa (9-12)\nSoqo ni Valetabanikau (13-17)\nEra lesi na turaganilewa (18-20)\nKa e sega ni vakadonui ena sokalou (21, 22)\n16 “Vakananuma na vula o Epipi,* soqova tale ga na Lakosivia vei Jiova na nomu Kalou,+ ni a kauti iko tani mai Ijipita o Jiova na nomu Kalou ena bogi ena vula o Epipi.+ 2 Mo cabora na isoro ni Lakosivia vei Jiova na nomu Kalou,+ mai na nomu qelenisipi kei na qelenibulumakau,+ ena vanua e digia o Jiova me tiko kina na yacana.+ 3 Mo kua ni kania vata kei na ka e vakaleveni,+ ia me vitu na siga na nomu kania tiko na madrai e sega ni vakaleveni, na madrai ni rarawa, ni o biubiu totolo mai na vanua o Ijipita.+ Cakava qo mo nanuma kina na siga o biuta kina na vanua o Ijipita ena nomu bula taucoko.+ 4 Me kua ni dua na falawa wiwi sa bali oti e laurai vei iko ena nomu veiyasana kece me vitu na siga,+ se me vo tu ena bogi taucoko me yacova na mataka tarava+ e dua na lewe ni manumanu o na cabora ena yakavi ni imatai ni siga. 5 Ena sega ni vakatarai mo cabora na isoro ni Lakosivia ena koro cava ga e solia vei iko o Jiova na nomu Kalou. 6 Me vakayacori ga ena vanua e digia o Jiova na nomu Kalou me tiko kina na yacana. Mo cabora na isoro ni Lakosivia ena yakavi ni dromu ga na matanisiga,+ ena gauna a loku mo biuti Ijipita mai kina. 7 Mo vakasaqara qai kania+ ena vanua ena digia+ o Jiova na nomu Kalou, o rawa ni qai lesu ina nomu valelaca ena mataka. 8 O na kania na madrai sega ni vakaleveni me ono na siga, ia ena dua na soqoni bibi vei Jiova na nomu Kalou ena ikavitu ni siga. Mo kua ni cakava kina e dua na cakacaka.+ 9 “Mo wilika e vitu na macawa. Mo tekivu wilika na vitu na macawa mai na imatai ni gauna o dodoka kina na iseletakelo ina loga ni covuata.+ 10 Mo qai marautaka na Soqo ni Macawa vei Jiova na nomuni Kalou+ ena isolisoli sega ni lavaki mai ligamu, solia me vaka na levu ni ka e vakalougatataki iko+ kina o Jiova na nomu Kalou. 11 Mo marau vakalevu ena mata i Jiova na nomu Kalou, o iko kei na luvemu tagane, na luvemu yalewa, na nomu tagane bobula, na nomu yalewa bobula, na Livai e tiko e loma ni nomu koro,* o koya e tiko vulagi, na gone e sega ni vakatamani,* kei na yada ena kemuni maliwa, ena vanua e digia o Jiova na nomu Kalou me tiko kina na yacana.+ 12 Nanuma tiko ni o bobula tu mai na vanua o Ijipita,+ mo muria qai vakayacora sara na lawa qo. 13 “Mo marautaka na Soqo ni Valetabanikau*+ me vitu na siga ni o lai kumukumuni mai na nomu rara ni butu covuata, kei na nomu ikeli ni waiwai kei na waini. 14 Mo marau vakalevu ena gauna ni soqo,+ o iko kei na luvemu tagane, na luvemu yalewa, na nomu tagane bobula, na nomu yalewa bobula, na Livai, o koya e tiko vulagi, na gone e sega ni vakatamani, kei na yada era tiko e loma ni nomu koro. 15 Ena vitu na siga o na marautaka tiko kina na soqo+ vei Jiova na nomu Kalou ena vanua e digia o Jiova, ni na vakalougatataka o Jiova na nomu Kalou na nomu vuaniqele taucoko kei na ka kece o cakava,+ o na qai marau vakalevu.+ 16 “Me vakatolu e veiyabaki na nodra rairai ena mata i Jiova na nomu Kalou na tagane kece ena vanua e digia o koya: ena Soqo ni Madrai Sega ni Vakaleveni,+ ena Soqo ni Macawa,+ kei na Soqo ni Valetabanikau,*+ me kua ni dua vei ira me ligalala yani ena mata i Jiova. 17 Na isolisoli e kauta yani na tamata yadua me vakatau ga ena veivakalougatataki e solia vei iko+ o Jiova na nomu Kalou. 18 “Mo lesi ira na turaganilewa+ kei na turaga ni yavusa yadua, ena koro kece* e solia vei iko o Jiova na nomu Kalou, mera qai vakataulewa vakadodonu vei ira na tamata. 19 Mo kua ni vakatanitaka na lewa,+ kua ni veivakaduiduitaki+ se ciqoma na veivaqumi, ni dau vakamatabokotaka na matadra na vuku+ na veivaqumi, qai vakatanitaka na nona vosa na yalododonu. 20 Na lewadodonu—na lewadodonu ga mo qara,+ mo bula tiko ga kina, mo taukena tale ga na vanua e solia tiko vei iko o Jiova na nomu Kalou. 21 “Mo kua ni tea e dua na vunikau me nomu duru ni sokalou*+ volekata na icabocabonisoro i Jiova na nomu Kalou. 22 “Kua tale ga ni vakaduria e dua na nomu vatu ni sokalou,+ ni cata qori o Jiova na nomu Kalou.


1 Tui 18 | iVolatabu ena Internet | Vakadewa ni Vuravura Vou\nWILIKA ENA VOSA Afrikaans Albanian Albanian Sign Language American Sign Language Amharic Arabic Argentinean Sign Language Armenian Armenian (West) Australian Sign Language Austrian Sign Language Aymara Azerbaijani Azerbaijani (Cyrillic) Batak (Karo) Batak (Toba) Belgian French Sign Language Bicol Bislama Bolivian Sign Language Brazilian Sign Language British Sign Language Bulgarian Cambodian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Dutch Dutch Sign Language Ecuadorian Sign Language Efik English Estonian Ewe Filipino Sign Language Finnish Flemish Sign Language French French Sign Language Ga Galician Georgian German German Sign Language Ghanaian Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Jamaican Sign Language Japanese Japanese Sign Language Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Kosraean Latvian Lingala Lithuanian Luganda Lunda Luo Luvale Macedonian Madagascar Sign Language Malagasy Malawi Sign Language Malay Malayalam Malaysian Sign Language Maltese Marathi Maya Mexican Sign Language Motu Mozambican Sign Language Myanmar Myanmar Sign Language Navajo Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Pennsylvania German Persian Peruvian Sign Language Polish Polish Sign Language Portuguese (Brazil) Portuguese (Portugal) Portuguese Sign Language Punjabi Punjabi (Roman) Quebec Sign Language Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Romanian Sign Language Russian Russian Sign Language Salvadoran Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovak Sign Language Slovenian Slovenian Sign Language South African Sign Language Spanish Spanish Sign Language Sranantongo Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Xhosa Yoruba Zambian Sign Language Zimbabwe Sign Language Zulu vakaViti\niMatai ni Tui 18:1-46\nTavaki Opetaia kei Eapi o Ilaija (1-18)\nVakasota o Ilaija kei ira na parofita nei Peali mai Kameli (19-40)\nOti na tolu veimama na yabaki ni lauqa (41-46)\n18 Oti toka e dua na gauna, ena ikatolu ni yabaki,+ e vosa vei Ilaija o Jiova, e kaya: “Mo lai vakaraitaki iko vei Eapi, au na vakatauca na uca ena delaniqele.”+ 2 E lako sara o Ilaija me vakaraitaki koya vei Eapi, ni dausiga levu+ tu e Samaria. 3 Ia e kacivi Opetaia mai o Eapi, e lewa tiko na lewenivuvale. (O Opetaia e dau dokai* Jiova vakalevu, 4 ni vakamatei ira tiko na parofita i Jiova o Jesepeli,+ e kauta e 100 na parofita o Opetaia qai vunitaki ira vakaya50 ena qaravatu, e vakarautaka tale ga vei ira na madrai kei na wai.) 5 E kaya sara vei Opetaia o Eapi: “Mo lako yani ena vanua ina waivure kece kei na buca* kece. De daru raica kina na co mera bula kina na ose kei na meule, me kua ni mate kece na nodaru manumanu.” 6 Erau mani wase na vanua me rau lako kina. E lako duadua o Eapi ena dua na yasana, e lako duadua o Opetaia ena dua tale na yasana. 7 Ni lako tiko o Opetaia, sa tu mai kea o Ilaija me tavaki koya. E kilai koya sara, e tekicuva qai kaya: “O kemuni o Ilaija, na noqu turaga?”+ 8 E kaya vua: “O yau qo. Mo lako mo kaya vua na nomu turaga: ‘Sa tiko qo o Ilaija.’” 9 Ia e kaya o koya: “Na cava na noqu cala moni solia kina na nomuni dauveiqaravi vei Eapi me vakamatei au? 10 Me vaka ni bula dina tiko o Jiova na nomuni Kalou, e sega ni vo e dua na vanua se dua na matanitu me talatala kina na noqu turaga me vaqarai kemuni. Era kaya, ‘E sega eke o koya,’ mani vakarota mera bubului na matanitu kei na vanua nira sega ni kunei kemuni rawa.+ 11 Ia oni kaya tiko, ‘Mo lako mo kaya vua na nomu turaga: “Sa tiko qo o Ilaija.”’ 12 Niu biuti kemuni ga, ena kauti kemuni sara na yalo i Jiova+ ina vanua au na sega ni kila, niu tukuna vei Eapi qai sega ni kunei kemuni, ena vakamatei au sara ga. Ia e dokai* Jiova na nomuni dauveiqaravi mai na gauna se gone kina. 13 Vakaevei, a tukuni vua na noqu turaga na ka au cakava ena gauna e vakamatei ira tiko kina na parofita i Jiova o Jesepeli, niu vunitaka vakaya50 e 100 na parofita i Jiova ena dua na qaravatu, au qai vakarautaka tiko ga vei ira na madrai kei na wai?+ 14 Ia oni kaya tiko, ‘Mo lako mo kaya vua na nomu turaga: “Sa tiko qo o Ilaija.”’ Ena vakamatei au sara ga o koya.” 15 E qai kaya o Ilaija: “Me vaka ni bula dina tiko o Jiova ni lewe vuqa* au qarava,* au na vakaraitaki au vua nikua.” 16 E lako sara o Opetaia me tavaki Eapi me tukutuku vua, mani lako o Eapi me tavaki Ilaija. 17 Ni raici Ilaija ga o Eapi, e tukuna vua: “O iko ga qo o kauta tiko mai na leqa levu e Isireli?” 18 E kaya sara o koya: “Au sega ni kauta mai na leqa e Isireli, o kemuni ga kei ira na vuvale i tamamuni ni oni biuta na ivakaro i Jiova, oni lai muri ira tiko na Peali.+ 19 Moni kacivi ira mada mai vei au na Isireli kece e Ulu i Kameli,+ kei ira na 450 na parofita nei Peali kei na 400 na parofita ni duru ni sokalou*+ era kana tiko ena teveli nei Jesepeli.” 20 E mani vakauitukutuku o Eapi vei ira kece na Isireli qai kumuni ira mai na parofita e Ulu i Kameli. 21 E torovi ira na tamata kece o Ilaija qai kaya: “Me vakacava na dede ni nomuni lomalomarua tiko?*+ Ke Kalou dina o Jiova moni muri koya,+ ia ke o Peali moni muri koya!” Ia era sega ni tukuna vua e dua na ka na tamata. 22 E kaya sara o Ilaija vei ira na tamata: “O yau ga na parofita i Jiova sa vo tiko,+ ia era le 450 na parofita i Peali. 23 Mera solia mada vei keda e rua na luvenibulumakau tagane, mera digia e dua na luvenibulumakau tagane, mera musumusuka ra qai biuta ena delanibuka, ia mera kua ni vakama. Au na vakarautaka na ikarua ni luvenibulumakau tagane, au na biuta ena delanibuka, au na sega ga ni vakama. 24 Moni qai masuta na yaca ni nomuni kalou,+ au na masuta na yaca i Jiova. Na Kalou ena sauma mai ena bukawaqa, e Kalou dina.”+ Era kaya kece na tamata: “E vinaka na ka o tukuna.” 25 E kaya sara o Ilaija vei ira na parofita nei Peali: “Moni digia e dua na luvenibulumakau tagane moni vakarautaka e liu ni oni lewe levu. Moni qai masuta na yaca ni nomuni kalou, ia moni kua ni vakama.” 26 Era mani kauta na luvenibulumakau tagane e solia vei ira, era vakarautaka sara, ra qai masuta tiko na yaca i Peali mai na mataka me yacova na sigalevu, era kaya: “Kemuni Peali, ni rogoci keimami mai!” Ia e sega ni rogo mai e dua na domo, e sega ni dua e sauma mai.+ Era kiso wavoki tiko ga ena icabocabonisoro era tara. 27 Ni sa sigalevu, e vakalialiai ira o Ilaija, e kaya: “Moni kaci vakadomoilevu! Ni kalou o koya!+ De vakasama tiko vakatitobu, se lai vakacegu.* De moce tu, me lai vakayadrati!” 28 Era kaci vakadomoilevu, era tavalaki ira ena iseleleka kei na moto me vaka na nodra ivalavala, me dave mai na nodra dra. 29 Ni oti na sigalevu nira se vakaivukivuki tiko ga,* ni sa kena gauna me cabori kina na isoro kakana ena yakavi, e sega ni dua na domo e rogo mai, se sauma mai, e sega ni dua e kauai mai.+ 30 Sa dede toka e tukuna o Ilaija vei ira kece na tamata: “Ni toro mai.” Era torovi koya yani na tamata kece. E qai vakavinakataka o koya na icabocabonisoro i Jiova sa rusa tu.+ 31 E kauta sara o Ilaija e 12 na vatu me vaka na iwiliwili ni nodratou yavusa na luvei Jekope e kaya vua o Jiova, e kaya: “Ena yacamu o Isireli.”+ 32 Sa qai tara o koya na icabocabonisoro ena vatu+ ena yaca i Jiova. E qai kelia e dua na ikeli me wavokita na icabocabonisoro, e vanua levu toka, e rawa ni tei kina e rua na sia* na ivakarau sorenikau. 33 Oti qori e tuvana vinaka na buka, e musumusuka na luvenibulumakau tagane qai biuta e delanibuka.+ E kaya sara: “Ni tawana e va na saqa lelevu ena wai, ni sova ena dela ni isoro kama kei na delanibuka.” 34 E qai kaya: “Ni cakava tale.” Era mani cakava tale. Ia e kaya tale: “Ni cakava vakatolu.” Era cakava vakatolu. 35 E drodrova wavokita na icabocabonisoro na wai, e tawana tale ga o koya na ikeli ena wai. 36 Ni sa kena gauna me cabori kina na isoro kakana ena yakavi,+ e toro yani o Ilaija na parofita, e kaya: “Kemuni Jiova na Kalou i Eparama,+ Aisake+ kei Isireli, me kilai mada nikua ni oni Kalou e Isireli, niu nomuni dauveiqaravi, ni nomuni vosa ga au cakava kina na ka kece qo.+ 37 Moni rogoci au kemuni Jiova! Moni rogoci au, mera kila na tamata qo ni o kemuni ga Jiova na Kalou dina, o kemuni ga oni saumaka na lomadra vei kemuni.”+ 38 E qai lutu sobu mai na bukawaqa i Jiova me kania na isoro kama,+ na buka, na vatu kei na kuvuniqele, e dramica tale ga na wai ena ikeli.+ 39 Nira raica kece qori na tamata, era tekicuva sara, ra qai kaya: “O Jiova ga na Kalou dina! O Jiova ga na Kalou dina!” 40 E kaya vei ira o Ilaija: “Ni vesuki ira na parofita nei Peali! Me kua ni dua e dro!” Era mani vesuki ira, e kauti ira sobu o Ilaija ina uciwai lailai* o Kisoni+ me vakamatei ira e kea.+ 41 E kaya sara o Ilaija vei Eapi: “Mo lako cake, mo kana mo gunu, ni sa kere mai na uca bi.”+ 42 E mani lako cake o Eapi me kana me gunu, ia o Ilaija e lako cake e ulu i Kameli, e roso ina qele qai vakacuva na matana ena maliwa ni duruna.+ 43 E kaya sara vua na nona dauveiqaravi: “Yalovinaka, mo lako cake mo rai yani i wasawasa.” E mani lako cake o koya, e rai yani qai kaya: “Au sega ni raica e dua na ka.” E kaya vakavitu o Ilaija, “Mo lesu tale.” 44 Ena ikavitu ni gauna, e kaya na nona dauveiqaravi: “Raica! E lako cake tiko mai wasawasa e dua na o lailai e vaka na liga ni tamata.” E kaya sara o Ilaija: “Mo lako, tukuna vei Eapi, ‘Moni vakarautaka na qiqi! Moni lako sobu de tarovi kemuni na bisa ni uca!’” 45 Sa vakaturubuto mai na lomalagi ena o, e liwa na cagi, sa bisa tale ga na uca,+ e vodo tiko ga o Eapi me gole i Jesirieli.+ 46 Ia e tiko vei Ilaija na liga i Jiova, e mani vesuka vinaka na nona isulu e tolona, qai cici sara i liu vei Eapi me yaco i Jesirieli.\n^ Ipe., “au duri e matana.”\n^ Se “kiso tiko ena rua na ititoko kiriwani.”\n^ Se rawa ni, “lako tu ena dua na ilakolako.”\n^ Se “ni vaka tiko ga na parofita na nodra ivalavala.”\n^ Dua na sia e tautauvata kei na 7.33 na lita. Raica na iKuri B14.\n1 Tui 18


Sereki o Andrey Stupnikov\nWILIKA ENA VOSA Afrikaans Albanian Amharic Armenian Chichewa Chinese Mandarin (Simplified) Chinese Mandarin (Traditional) Croatian Czech Danish Dutch English Finnish French Georgian German Hebrew Hungarian Iloko Indonesian Italian Japanese Kinyarwanda Kirghiz Korean Lingala Lithuanian Malagasy Myanmar Norwegian Polish Portuguese (Brazil) Portuguese (Portugal) Romanian Russian Slovak Slovenian Spanish Swahili Swedish Tagalog Turkish Ukrainian Vietnamese vakaViti\nO Brother Andrey Stupnikov (lomadonu), kei ira na nona itokani ni oti ga na kena vakatulewataka na mataveilewai me sere\nEna ika2 ni Julai, 2019, e vakatulewataka na mataveilewai e Krasnoyarsk e Rusia, me sere ena nona tu vakavesu e vale o Brother Stupnikov. Sa sere, ia se vaqaqai tiko ga na nona kisi.\nEna ika3 ni Julai 2018, a gole tiko na vuvale i Stupnikov ina rara ni waqavuka na Krasnoyarsk International Airport, e Yemelyanovo, mai Rusia me ratou vuka ena matakalailai ni siga ya. Erau tarovi Brother Stupnikov e rua na ovisa mai na Federal Security Service, rau mani vesuki koya. E walu na vula nona vesu tu vakawawa ni bera nona veilewai, oti sa qai lai tu vakavesu e vale me yacova na icavacava ni vula o Feperueri 2019.\nE kaya o Brother Stupnikov ni levu sara na ka e sa vulica, vaka kina nona veiwekani kei Jiova ena veiyabaki sa sivi. E tukuna tale ga: “Sa vakayabaki neirau iVakadinadina i Jiova tu [o au kei Olga], ia dua na gauna qo keirau sa qai volekati Jiova sara! Ena ituvaki dredre mada ga, au vakila tiko ga nona veitokoni na Tamada me yacova sara mai nikua. E talei dina niu vakila na nona volekati au, kei nona tu vakarau me sauma noqu masu!”\nE tinia o Brother Stupnikov ni kaya: “Au sa qai vakadeitaka ga vakalevu ni kila vinaka tu, e kauaitaka tale ga na ivakarau ni lomaqu na Tamaqu. Qori e vukei au meu dau nuitaki koya vakatabakidua, meu kua ni dau lomaocaocataka vakasivia na veitusaqati. E rerevaki dina ke da tinia na veiwekani voleka qori. Au nuidei niu na sega ni leqataka e dua na ka ena nona veitokoni o Jiova.”\nMe tekivu ena imatai ni Julai, na levu ni kisi era beitaki kina na tacida e Rusia sa rauta ni 217. Ena vica na kisi qori era sa vakalailaitaka na vakailesilesi e Rusia na vakatatabu vei ira eso na tacida. Ia eda sega ni nuitaki ira na mataveilewai vakatamata se vakailesilesi, eda nuitaki Jiova ga. Eda masuti Jiova me vakaukauataki ira, me taqomaki ira tale ga na tacida e Rusia.—Same 28:7.\nSereki Rau na Tacida na Mataveilewai


E Taqomaki Vakacava o Jisu?\nSO NA gauna e dau veivakurabuitaki na nona veitaqomaki o Jiova vei ira na lalai era sega ni taqomaki ira rawa. Kaya mada o gade ena loma ni vanua, o na rawa beka ni raica kina e dua na ivakaraitaki ni nona veitaqomaki o Jiova. O na rairai sega ni vakila taumada ni ka e yaco oya e ivakaraitaki ni nona veitaqomaki.\nO raica ni mai ro ena qele volekati iko e dua na manumanu vuka. E kena irairai ni vaka e mavoa ni yaraka tiko e dua na tabana. Ia, ni o volekati koya yani e lai toso sara tiko o koya. E toso tiko ga e liu ni o volekati koya yani. Vakasauri ga sa vuka. E sega bagi ni mavoa na tabana! O kila na ka e cakava tiko na manumanu vuka oya?—\nEratou vuni toka e veico na luvena lalai volekata na vanua e mai ro kina oya. E rerevaka na tina ni manumanu oya de o raici iratou na luvena o qai vakamavoataki iratou. Oya na vuna e mai lasutaki mavoa kina qai kauti iko tani tiko. O kila se o cei e rawa ni taqomaki keda me vaka nona taqomaka na luvena lalai na manumanu vuka oya?— E vakatauvatani ena iVolatabu o Jiova me vaka na ikeli, e dau taqomaka na luvena lalai.—Vakarua 32:11, 12.\nE taqomaki ira tiko vakacava na luvena lalai na tina ni manumanu oqo?\nO Jisu e Luvena e vakamareqeta duadua o Jiova. A ka bula vakayalo me vakataki Tamana o Jisu ni se tu mai lomalagi. A rawa me taqomaki koya ga. Ia ni sa mai sucu o Jisu e vuravura e sega ni taqomaki koya rawa. E gadreva ena gauna oya na veitaqomaki.\nMe rawa ni qai cakava na veika e vinakata na Kalou e vuravura, a vinakati me tubu cake me tamata uasivi o Jisu. Ia a saga o Setani me vakamatei Jisu koso. E veivakurabuitaki na italanoa ni nona sagai me vakamatei o Jisu ni se gonelailai kei na nona taqomaki koya o Jiova. O via rogoca na italanoa oya?—\nNi sa sucu oti o Jisu, e vakavuna o Setani me laurai e dua na ka e vaka na kalokalo ena yasayasa vaka natuicake. Eratou muria tiko mai na kalokalo oqo na dauraikalokalo ena vica vata na drau na kilomita me yacova ni ratou basika e Jerusalemi. Eratou taroga ena koro na vanua e sucu kina na nodra tui na Jiu. Nira tarogi o ira na kila na ka e kaya na iVolatabu, era sauma: “Mai Peceliema.”—Maciu 2:1-6, VV.\nNi ratou sa sikovi Jisu na dauraikalokalo, na cava e vakasalataki iratou kina na Kalou me bula kina o Jisu?\nNi rogoca na tui ca kei Jerusalemi o Eroti ni sa sucu ena dua na koro volekati Jerusalemi na tui vou oqo, e tukuna vei iratou na dauraikalokalo: ‘Ni dou sa kunea na gone, dou mai tukuna vei au.’ O kila na vuna e via kila kina o Eroti na vanua e tiko kina o Jisu?— Baleta ni vuvutaki koya o Eroti, e via vakamatei Jisu tale ga!\nA taqomaki Luvena vakacava na Kalou?— Ni ratou sa kunei Jisu na dauraikalokalo, eratou soli iloloma vei Jisu. E qai vakasalataki iratou na Kalou ena tadra me ratou kua ni suka tale vei Eroti. Eratou lesu tale ina nodratou vanua ena dua tale na gaunisala e sega ni lako i Jerusalemi. E cudru vakalevu o Eroti ni sa kila ni ratou sa lesu na dauraikalokalo. Ni saga me vakamatei Jisu, e vakarota o Eroti mera vakamatei kece na gonetagane yabaki rua ka lako sobu e Peceliema! Ia sa yali e kea o Jisu.\nO kila se bula vakacava o Jisu?— Ni ratou lesu ga i nodratou vanua na dauraikalokalo, o Jiova e vakasalataki Josefa na wati Meri me ratou dro ina vanua yawa o Ijipita, me rawa kina ni yawaki Eroti o Jisu. Ni oti e vica na yabaki, ni ratou sa biuti Ijipita tale mai o Meri, Josefa, kei Jisu, e vakasalataki Josefa tale na Kalou. E tukuna vua ena tadra me ratou lai vakaitikotiko e Nasareci, me rawa ni bula kina o Jisu.—Maciu 2:7-23.\nE vakabulai tale vakacava o Jisu?\nO sa raica na sala e taqomaki Luvena kina o Jiova?— O cei e vaka na luve ni manumanu vuka lalai a vunitaki ira o tinadra e veico se e vakataki Jisu ni se gonelailai? O sega beka ni vakataki ira?— Era tu e so era via vakaleqai iko tale ga. O kilai ira?—\nE kaya na iVolatabu ni o Setani e vaka na laione e tagi voli e via kani keda. Me vaka nona dau sagai ira na manumanu lalai na laione, e dau sagai ira na gonelalai o Setani kei ira na nona timoni. (1 Pita 5:8) Ia e kaukaua cake vei Setani o Jiova. E rawa ni taqomaki ira na luvena o Jiova se vakaseva na inaki ca i Setani.\nO se nanuma tiko na ka e tukuna na Wase 10 ni ivola oqo e dau saga o Setani meda cakava?— Io, e saga meda veiyacovi, ena kena ivalavala e sega ni vakadonuya na Kalou. Ia, o cei ga e dodonu me veiyacovi?— Na tagane kei na yalewa erau sa vakamau.\nIa e ka ni rarawa ni dau so vei ira na uabula era dau veiyacovi kei ira na gone. Oqo e vakavuna mera dau cakava kina e so na gonetagane kei na goneyalewa na veika ca era vulica vei ira na uabula. Era tekivu vakayagataka cala kina na nodra gacagaca ni veiyacovi. Oqori sara ga na ka e yaco ena dua na gauna makawa ena koro o Sotoma. E kaya na iVolatabu ni o ira na tagane ni koro oya, “na gone kei na qase,” era via veiyacovi kei rau na tagane erau mai sikovi Loti.—Vakatekivu 19:4, 5.\nMe vaka nona taqomaki o Jisu, e dodonu tale ga mo taqomaki mai vei ira na uabula, vaka kina vei ira na gone, era na saga mera veiyacovi kei iko. O ira oqori era na lasutaka nira nomu itokani. Era na solia beka vei iko e dua na ka kevaka o yalataka mo na sega ni tukuna vua e dua na ka era via cakava vei iko. O ira oqori era daunanumi ira ga, me vakataki Setani kei na nona timoni, nira vinakata ga mera vakacegui ira. Era vakacegui ira ena nodra veiyacovi kei ira na gone. Oqo e cala bibi sara!\nO kila na ka era na cakava mera vakacegui ira kina?— De ra na via vakayamoca na nomu gacagaca ni veiyacovi. Se e rawa sara ga mera masia na nodra gacagaca ni veiyacovi ina nomu. Kua sara ni vakatara e dua me tara na nomu gacagaca ni veiyacovi. Me kua sara mada ga ni o tuakamu, ganemu, tinamu, se tamamu.\nNa cava mo kaya o qai cakava ke dua e via tara na nomu gacagaca ni veiyacovi?\nO rawa ni taqomaka vakacava na yagomu vei ira na via cakava vei iko na veika ca vaka oya?— Kua sara ga ni vakatara e dua me tara na nomu gacagaca ni veiyacovi. Ke dua e tovolea me cakava oqori, tukuna vakadodonu vua ena domo levu: “Kua! Au na tukuni iko!” Ke tukuna ni ka e yaco oya e bale vei iko, kua ni vakabauti koya. E sega ni dina oya. Lai tukuni koya ga, veitalia se o cei o koya! Tukuni koya ga veitalia ke mani kaya ni ka drau cakava oya e nomudrau ka lo. Ke yalataka me solia vei iko e so na iloloma vinaka se mani vakarerei iko, lako tani mai vua qai lai tukuni koya.\nMo kua ni rere, ia mo qaqarauni tale ga. Ke rau vakasalataki iko nomu itubutubu mo kua ni lako vei ira na tamata se vanua rerevaki, rogoci rau. Ke o rogoci rau, ena sega ni vakacacani iko e dua.\nWilika na sala mo taqomaki iko kina mai na veiyacovi e cala, ena Vakatekivu 39:7-12; Vosa Vakaibalebale 4:14-16; 14:15, 16; 1 Korinica 6:18; kei na 2 Pita 2:14.\niMeli iMeli E Taqomaki Vakacava o Jisu?


2 Korinica 8 | iVolatabu ena Internet | Vakadewa ni Vuravura Vou\niKarua ni iVola Vei Ira mai Korinica 8:1-24\nCau me baleti ira na lotu vaKarisito e Jutia (1-15)\nTalai o Taito i Korinica (16-24)\n8 Raveitacini, keitou vinakata moni kila na loloma soli wale ni Kalou ina ivavakoso era tu e Masitonia.+ 2 Nira vakatovolei vakaca ena ka rarawa era sotava, era marau vakalevu ra qai dravudravua, ia e vuabale na nodra lomasavu. 3 Au rawa ni vakadeitaka vei kemuni ni ka era cakava e sa levu sara ga+ ni vakatauvatani kei na ka era rawata.+ 4 Era vakamasuti keitou tiko ga mera bau vakaitavi ena soli ka ni veivuke, ena nodra vukei na yalosavasava.+ 5 Keitou a sega ni namaka na levu ni ka era cakava, taumada ena nodra soli ira vua na Turaga, era soli ira tale ga vei keitou me salavata kei na loma ni Kalou. 6 Keitou mani uqeti Taito+ me vakacavara sara na kumuni ni nomuni iloloma me vaka ni a tekivuna vei kemuni. 7 Ia ni levu vei kemuni na ka kece, na vakabauta, na vosa, na kila, na gumatua, kei na neitou loloma vei kemuni, moni vakaitavi tale ga vakalevu ena soli iloloma qo.+ 8 E sega ni ivakaro qo, ia au vosa tiko ena vuku ni nodra gumatua eso, me vakatovolei tale ga kina na dina ni nomuni loloma. 9 Oni kila vinaka na loloma soli wale ni noda Turaga o Jisu Karisito, e vutuniyau ia e qai dravudravua ena vukumuni,+ moni vutuniyau kina ena nona dravudravua. 10 Au via vakaraitaka kina na noqu nanuma:+ Qo ena yaga vei kemuni, ni dua na yabaki sa oti oni a sega ni tekivuna wale ga, oni taleitaka sara ga moni cakava. 11 Ia qo, ni vakaotia sara na ka oni sa tekivuna. Me vaka ni a gu na yalomuni moni cakava, ni vakaotia tale ga me salavata kei na ka e tu vei kemuni. 12 E ciqomi vakalevu ga na ka e soli ena yalo e vinakata. E namaki vua e dua me solia ga na ka e tu vua,+ e sega ni namaki me solia na ka e sega vua. 13 E sega ni kena ibalebale ya me mamada vei ira eso qai tarabi vei kemuni, 14 me tautauvata ga, na ka e levu vei kemuni ena gauna qo, ni solia vei ira e lailai vei ira na ka, ia na ka e levu vei ira mera solia vei kemuni me vakalevutaka na ka e lailai vei kemuni, me tautauvata kina. 15 Me vaka e volai: “O koya e levu vua na ka me kua ni sivia tale na ka e tu vua, o koya e lailai vua na ka, me kua ni lailai sara na ka e tu vua.”+ 16 Me vakavinavinakataki na Kalou ni uqeta na loma i Taito+ me kauaitaki kemuni vakalevu me vaka ga na neitou kauaitaki kemuni, 17 ni muria o koya na veivakauqeti, ia na nona veikauaitaki e lako tiko yani vei kemuni ena nona sasaga sara ga. 18 Ia keitou tala yani me tomani koya na tacida e dau vakacaucautaki vakalevu ena ivavakoso kece ena vunautaki ni itukutuku vinaka. 19 Sega ni o koya ga ya, e lesi koya tale ga na ivavakoso me veitomani ena ilakolako ni kau iloloma qo me lai votai, me vakacaucautaki kina na Turaga, me ivakadinadina tale ga ni neitou dau tu vakarau me keitou veivuke. 20 O koya gona, keitou sega ni vinakata me dua e beitaki keitou ena ka e vauca na iloloma levu keitou na lai vota.+ 21 Keitou ‘qarauna me keitou dina ena mata i Jiova* ena ka kece, ena matadra tale ga na tamata.’+ 22 Kena ikuri, keitou talai rau yani kei na tacida keitou sa vakadinadinataka ni dau gugumatua, sa qai gumatua ga ni dau nuitaki kemuni vakalevu. 23 Ia ke dua e qaqai Taito, e noqu itokani o koya, keirau cakacaka vata tale ga ena nomuni qaravi, ke dua e qaqai rau na veitacini, o rau qo erau yapositolo ni ivavakoso, erau dau vakalagilagi Karisito. 24 O koya gona, ni vakaraitaka vei ratou na nomuni loloma dina+ kei na ka keitou dau sakitaki kemuni kina, mera raica na ivavakoso kece.\n2 Korinica 8


Rogoci Tale Nona Kisi o Christensen\nWILIKA ENA VOSA Afrikaans Albanian Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Finnish French Georgian German Greek Hebrew Hiligaynon Hungarian Iban Indonesian Italian Japanese Kinyarwanda Kirghiz Korean Malagasy Malay Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Turkish Ukrainian Yoruba vakaViti\nMataveilewai na Oryol Regional Court\n14 ME, 2019\nEna Tusiti na ika7 ni Me, 2019, e rogoci ena Oryol Regional Court na kisi me baleta nona totogitaki me ono na yabaki o Dennis Christensen ena vuku ni nona vakabauta. Ia na mataveilewai qori e vakatotomuri ira sara tiko ga na vo ni mataveilewai e Rusia, nira sega ni via rogoca na ivakadinadina matata era vakarautaka na loya i Dennis ni sega ni dina na ka e beitaki kina. Eratou na rairai vakatauca nodratou lewa na tolu na turaganilewa ena muanimacawa.\nEna imatai ni siga ni veilewai era mai tokoni Dennis na mataveitacini. Era tiko tale ga na mata mai na veivanua eso, dauvolaitukutuku, kei ira na dau tokona na dodonu yadua ni lewenivanua. E tekivu rogoci na kisi ena dua na rumu lailai era rawa ni dabe ga kina e rauta ni le 20 ina 25, ra mani vakasukai e rauta ni le 50. Ia e vakadonuya na mataveilewai na nodratou kerekere na loya i Dennis me tokitaki na veilewai ena dua na rumu levu me rauti ira na le 80. E mani rube na kisi ni oti ga e tolu na aua.\nEna ikarua ni siga ni veilewai, ratou sega ni duavata na turaganilewa ina nodratou kerekere na loya i Dennis me dikevi tale e levu na ivakadinadina e tokona ni sega ni cala. E rarawataki dina qo, ni ratou nanuma na loya i Dennis ni ivakadinadina sara ga qori ena vakavotui kina ni cala nona totogitaki. Ni cava na siga qori e vakarota na mataveilewai ni na rogoci tale na kisi ena Lotulevu na ika 16 ni Me, me iotioti tale ga kina ni nodra vakamacala na dauveibeitaki, kei ira na loya i Dennis.\nMeda masulaki ira tiko ga na tacida e Rusia mera marau, ra qai dei ena nodra vakabauta na yalayala i Jiova ni na yavala me vakabulai ira mai vei ira na dauveibeci.—Same 12:5.\nEra Tokoni Dennis Christensen mai na Veiyasa i Vuravura\nVakavinavinakataki Nodra Veivuke ena iTikotiko na iVakadinadina i Jiova e Rusia


The Fiji Times » Na matabose ni maroroi i lavo\nNa matabose ni maroroi i lavo\nOQO na nona cau ena veimacawa na mata mai Palimedi o Viliame Gavoka ena vuku ni noda vukei na kawa i Taukei ena bula vakailavo kei na bisinisi eso eda rawa ni cakava ena noda vakatoroicaketaki ka toso ki liu. Ni wiliwili sara yani\nE dodonu meda kila ni tiko e dua na matabose ni lavo maroroi me baleti keda na kawa iTaukei e Viti kei Rotuma. E vakatokai oqo me iTaukei Trust Fund Board.\nEra a tauyavutaka na noda veliutaki ena gauna koya, ka va na kena i naki lelevu.\nAi matai: me vakarabailevutaka, ka tokona na veika kece e gadrevi me dei kina na noda vosa vakaitaukei; meda kila na noda Iitovo ni bula, na keda i tukutuku, kei na veiwekani eda veisemati kina ena Viti raraba.\nAi ka rua: me vakavulici keda, ka tuberi keda ena veiliutaki (management), kei na kila na qaravi bisinisi (entrepreneurial skills).\nAi ka tolu: me vakayacora na vakadidike (research) ki na vei tikina baleta na noda vosa; ki na veika e baleta na noda cakacaka ni liga; na veika baleta na noda i tovo ni bula eda kilai tani kina (meke, sere, tovo vakavanua).\nAi ka va: kei na veigagadre kece e tubu cake mai me vaka na nodratou nanuma na veiliutaki me yaga vei keda.\nE talei sara nida kila na veika e tuvana tiko na ITFB, ka dodonu meda vakavinavinaka kivei ira na noda veiliutaki ena gauna koya ena nodra tuvana e dua na i tuvatuva cecere vakaoqo. Era vakailavotaka ena kena i tekitekivu, o ira na noda veiliutaki, ka ratou sa gumatua sara tiko e daidai na liga ni cakacaka me maroroi vakavinaka na kena i yau, vakatuburi, ka vakayagataki me vaka na kena i naki.\nE daidai esa taukena tiko na i yau vakaitamera e dua na drau ka va na milioni na dola vakacaca (approx. $104 million). Na i yau kece oqo era wili kina eso na vale e taukena na ITFB, me vakataka na Draiba Complex, se o koya eda dau kila tu me Bose Levu VakaTuraga complex. E vakasea talega na ITFB ena vei kabani lelevu eso e Ositerelia.\nE mai vakadikevi na nodratou i vola ni yabaki (annual report) na ITFB e Palimedi, ka marautaki sara na veika eratou vakayacora tiko na liga ni cakacaka. Sa vakayacori talega eso na vakatutu vakaPalimedi, ka dua vei ira, oya, me veiwaseyaki eso na tubu ki na veiyasana me qaravi kina na veitikina eso e dodonu me qaravi.\nEna vinaka me vakayacori na veitalanoa ena dela ni yavu ka tuvani e so na i tuvatuva yaga ka rawa ni dodo liga yani kina na ITFB. Oqo me qai vakadewataki ena vale ni volavola ni yasana me kau cake ki na matabose. E dau dredre na tuvatuva ka ni sega na i lavo, ia, e vinaka oqo ni tiko e dua na tiki ni lavo me vaka na nodra veivakarautaki ena yalomatua o ira na noda veiliutaki ena gauna sa oti.\nIa, me vaka ni noda malumalumu levu tiko na dravudravua vakailavo, ka dua tiko na yavu ni ITFB me vukea na kila vakabisinisi; e dodonu kina meda tuvatuva ka, me vukea na tabana oqo na vakadidike e titobu ka yaga, me kilai ki na se cava e tu vei keda eda rawa ni cakacakataka.\nKivei keimami ena yasayasa vakaRa, ka levu kina na veiotela, ena vinaka me keimami kila se me vakatorocaketaki vakacava eso na veitikina e neimami ka rawa nira taleitaka na saravanua.\nOqo beka eso na qara, eso na drano, se na koro makawa ka rawa ni vakavoui mera sikova na saravanua.\nE dua au sarava tiko e vica na kena itaba oya na qara totoka e Yasawa-i-Rara, ka kilai levu tu me Blue Lagoon; e rogo e vuravura ka taleitaki vei ira na saravanua, ka?u vakabauta ni sa vakailavotaki ira tiko na wekada ena yatu Yasawa balabalavu.\nEna tu tale beka eso me vaka oya, me vakadikevi.\nEda rawa ni vakatoka oqo me ?feasibility study?, ka dau vakayacori e liu ni se bera ni tekivutaki edua na veivakatorocaketaki. Ena dolava na matada, ka vukea na i lakolako ni sa matata.\nEna tu na veika kece eso e veiganiti ena noda Vitia, e dodonu meda kila ni tiko e dua na tabana vakaiTaukei ka rawa ni veivuke me tekivutaki kina eso na veivakatoroicaketaki eda gadreva.\nE dau dredre me dolavi rawa kivei keda e dua na mata ni katuba, era na qai veitarataravi mai na veitabana tale eso me vukei keda. Au sa dau cauraka vakawasoma meda kila na veika e tu vei keda, ka oqo e dua na tabana ni veiqaravi era vakarautaka vei keda era sa liu, me rawa ni veivukei ena tikina bibi oqo.\nMeda veitokoni kina veimatabose vakaiTaukei vakaoqo me vaka na ITFB; era tuvana mai na vuku ena gauna koya, ka dodonu me vakavotukana kivei keda.\nMeda veitalanoataka vakayalomatua, ka tuvatuva ka me yaga vei keda.


1 Ka sa yaco ni sa voleka me cava na ikatinikawalu ni yabaki, era sa vakavakarau ki na ivalu na mataivalu ni daubutako, ka lako vakasauri sobu mai na veidelana kei na veiulunivanua, kei na lekutu, kei na nodra veikoro ni valu kei na nodra veivanua vuni, era sa lako yani ka taura na veivanua ki na ceva kei na vanua ki na vualiku, io era sa taura na vanua taucoko era sa avakalala tu na Nifaiti, kei na veikoro ka ra sa lala tu.\n2 Ia raica, sa sega na manumanu kila se na manumanu ni vanua me laukana ena veivanua era sa vakalala tu na Nifaiti, a sa sega e kea na manumanu me ra kania na daubutako, vakavo ga na manumanu era tu sara mai na lekutu.\n3 Ka ra sega ni bula rawa na daubutako ni ra sa via kana, ka vakavo ga ke ra laki vakasasa ki na lekutu; ni ra sa laiva na Nifaiti me laladidi tu na nodra vanua, ni ra sa kauta yani na nodra qele ni sipi kei na nodra qele ni manumanu kei na nodra iyau kecega, ka ra duavata yani ki na vanua ko ya.\n4 A sa sega tale na sala e vo me ra vakacaca ka rawa kakana mai kina na daubutako, ka sa vo walega me ra sa vala kei ira na Nifaiti; era sa lewevuqa sara na Nifaiti ni ra sa tiko vata ga ena dua na vanua, era sa vakarautaka tu na kakana, na ose kei na bulumakau, kei na qele ni manumanu ena kedra veimataqali kecega, me ra bula tiko kina ena vitu na yabaki, na gauna era sa nuitaka tu me ra vakarusai ira kina na daubutako mai na dela ni vanua; ka sa mai cava kina na ikatinikawalu ni yabaki.\n5 Ka sa yaco ena ikatinikaciwa ni yabaki sa raica kina ko Kitianai ni sa dodonu me ra lako yani ka valuti ira na Nifaiti, ka ni sa sega tale ni dua na sala me ra na bula rawa kina ka vakavo ga me ra ia na vakacaca ka butako ka laba.\n6 Era sa sega ni doudou me ra dui lako yani e dela ni vanua ka tei sila, de ra na lako yani na Nifaiti ka yaviti ira; o koya sa vakaroti ira kina na nona veimataivalu ko Kitianai me ra lako yani ka vala kei ira na Nifaiti ena yabaki oqo.\n7 Ka sa yaco ni ra sa lako yani ena ikaono ni vula me ra vala; ka raica, sa levu ka rerevaki na siga era a lako mai kina me ra vala; era sa vakaisulu ena nodra isulusulu na daubutako; a sa vau na tolodra ena kuli ni sipi, ka ra sa lomoci ena dra, sa tasi na uludra, ka vakaisala ena peleti ni ulu; ia sa ka levu ka rerevaki na kedra irairai na mataivalu i Kitianai, ena vuku ni nodra iyaragi, kei na nodra sa boro tu ena dra.\n8 Ka sa yaco ni ra sa raici ira na mataivalu i Kitianai ko ira na veimataivalu ni Nifaiti, era sa bale vakatoboicu ki na qele, ka ra laveta cake na nodra tagi vua na Turaga na nodra Kalou, me taqomaki ira ka vakabulai ira mai na ligadra na nodra meca.\n9 Ka sa yaco ni ra sa raica mai na ka oqo, na mataivalu i Kitianai era sa marau ka kaila ena domolevu, raica era sa nanuma ni ra sa bale sobu na Nifaiti ni ra sa rerevaka na nodra mataivalu.\n10 Ia era sa cudru sara ena ka oqo, ni ra sa sega ni rerevaki ira ko ira na Nifaiti; ia era sa arerevaka ga na nodra Kalou ka ra masuti koya kina me taqomaki ira; o koya gona, ena gauna era sa cicivi ira yani kina na mataivalu i Kitianai, era sa vakarau tu mai me ra sotavi ira; io, era sa vorati ira mai ena kaukauwa ni Turaga.\n11 A sa tekivu na ivalu levu ka rerevaki oqo ena ikaono ni vula; a sa ka levu ka rerevaki na ivalu ko ya, io, na veivakamatei levu e yaco kina, ka sa sega mada ni se bau kilai vakadua e dua na veivakamatei levu vakaoqo ena kedra maliwa na kawa i Liai, me tekivu mai na gauna era biuti Jerusalemi mai kina.\n12 E dina ga sa aveivakarerei ka vosabubului tu ko Kitianai, raica, era sa qaqa sara na Nifaiti ka ra sa vakasuka lesu kina mai vei ira.\n13 Ka sa yaco ni sa vakaroti ira na nona mataivalu ko aKitikitonai me ra cici muri ira me yaco sara ki na iyalayala ena lekutu, ka me kua sara ni ra vakabula e dua era toboka rawa e gaunisala; o koya era sa cici muri ira yani kina ki na iyalayala ena lekutu ka vakamatei ira, me yacova ni ra sa vakayacora me vaka sa vakarota vei ira ko Kitikitonai.\n14 Ka sa yaco ni ko Kitianai, ka sa tu ka vala vakaukauwa mai, a sa qai cemuri ni sa dro; ia me vaka ni sa oca tu ena kaukauwa ni nona vala, a tobo kina ka vakamatei. Ka sa vakaoqori na itinitini i Kitianai na daubutako.\n15 Ka sa yaco ni ra sa lesu tale mai na mataivalu ni Nifaiti ki na nodra vanua ni tataqomaki. Ka sa yaco ni sa takali yani na ikatinikaciwa ni yabaki, ka ra sa sega ni lesu tale mai na daubutako me ia na vala; era sa sega tale ga ni lesu mai ena ikaruasagavulu ni yabaki.\n16 Ia ena ikaruasagavulu kadua ni yabaki era sa qai lako sobu mai ka sega ni ra mai vala, ia era mai vakavolivolita ga na veiyasana ka buki druadrua vei ira na tamata i Nifai; mai na nodra vanua ka sogoti ira ena veiyasana kecega, ka sogota na veika kece era vinakata, me na rawa kina me ra soro, me vaka na nodra gagadre.\n17 Era a sa lesia oti e dua na nodra iliuliu vou ka yacana ko Semanaraia; ia sai Semanaraia ka vakarota me caka na buki druadrua oqo.\n18 Ia raica, sa daumaka sara oqo vei ira na Nifaiti; ka ni na sega ni rawa vei ira na daubutako me ra buki druadrua vakabalavu sara me dua kina na kena leqa vei ira na Nifaiti, me baleta ni sa levu sara na kedra kakana era sa maroroya tu,\n19 Ia sa lailai sara na kedra kakana na daubutako; sa sega na ka e tu vei ira, era sa bula voli ga ena lewe ni manumanu era rawata mai na loma ni lekutu;\n20 Ka sa qai yaco ni sa kunekune dredre sara na amanumanu kila ena loma ni lekutu, ka ra sa voleka kina ni mate na daubutako ena viakana.\n21 A ra sa daulako yani na Nifaiti ena siga kei na bogi ka sikiti ira na nodra mataivalu, ka mokuti ira ena veiyaudolu kei na yatini na udolu.\n22 Ka ra sa qai gadreva kina na tamata i Semanaraia, me ra vakasuka mai na nodra inaki, ena vuku ni veivakarusai levu e lakovi ira tiko mai ena bogi kei na siga.\n23 Ka sa yaco ni sa vakaroti ira na nona tamata ko Semanaraia me ra vakasuka mai na nodra buki druadrua, ka me ra lako sara ki na veiyasana yawa sara ni vanua ki na vualiku.\n24 Ia oqo, me vaka ni sa kila ko Kitikitonai na nodra inaki, ka sa kila tale ga na veivakamatei levu sa yaco oti ena kedra maliwa, kei na nodra malumalumu ni sa lailai na kedra kakana, o koya gona sa vakatalai ira kina na nona mataivalu ena bogi ka tuvai ira me ra sogota na sala era na dro yani kina.\n25 Era sa vakayacora na ka oqo ena bogi, ka ra lako siviti ira yani na daubutako, ia me na qai kida na mataka, ni ra sa lako yani na daubutako, era sa na sota kei ira na mataivalu ni Nifaiti mai liu ka vakakina e muri.\n26 A sa sogoti tale ga na vanua me ra dro kina na daubutako ka ra tiko ena ceva. A sa vakayacori na ka kece oqo ena ivakaro i Kitikitonai.\n27 A sa vica vata na udolu era sa soli ira yani vakavesu vei ira na Nifaiti, ia era sa vakamatei na kena vo.\n28 A sa vesu ko Semanaraia, na nodra iliuliu, ka vakaliligi ena dua na vunikau, io, ena tuvukana sara e cake me yacova ni sa mate. Ia ni ra sa vakaliligi koya me yacova sara ni sa mate, era sa taya sobu na vunikau ki na qele, ka kaya ena domolevu:\n29 Me maroroi ira mada na nona tamata na Turaga ena nona yalododonu kei na yalosavasava, me ra vakabalei kina ki na qele ko ira kece sa segata me ra vakarusai ira ena vuku ni kaukauwa kei na vei isoqosoqo vuni, me vaka sa vakabalei ki na qele na tamata oqo.\n30 Era sa reki ka kaya ena dua ga na domo: Me ra taqomaki ira mada na tamata oqo ena yalododonu na aKalou i Eparaama, kei na Kalou i Aisake, kei na Kalou i Jekope, ena gauna kecega era sa bmasuta kina na yaca ni nodra Kalou me taqomaki ira.\n31 Ka sa yaco ni ra sa tabalaka cake na domodra ena yalovata, ka ia na sere ni avakavinavinaka, vua na nodra Kalou ena vuku ni ka levu sa vakayacora vei ira, ni sa maroroi ira mai na ligadra na nodra meca.\n32 Io, era sa kaci ka vaka: aOsana ki vua na Kalou sa Cecere Sara. Ka ra sa kacivaka: Me kalougata na yaca ni Turaga na Kalou bQaqa, na Kalou sa Cecere Sara.\n33 Sa vuabale na nodra marau, ka sa drodro vakayauyau na wai ni matadra, baleta na nona vinaka cecere na Kalou ena nona vakabulai ira mai na ligadra na nodra meca; era sa kila tale ga ni ra sa sereki mai na dua na rusa tawa-vakaiyalayala ni ra sa veivutuni ka yalomalumalumu.\n3 Nif. 3:13–14, 22.\n3 Nif. 3:1–10.\n3 Nif. 3:18.\n1 Nif. 18:25.\nAlama 26:8. DV Vakavinavinaka.\n1 Nif. 1:14. DV Kalou, Lewe Tolu Vakalou.


Idonisia | Vanua kei na Tamata\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Korean Lithuanian Macedonian Malagasy Myanmar Norwegian Pangasinan Polish Portuguese (Brazil) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swedish Tagalog Tetun Dili Thai Tigrinya Tsonga Turkish Twi Ukrainian Urdu Vietnamese Xhosa Zulu vakaViti\nE 17,000 na yanuyanu e kovuta na vanua o Idonisia. Era kilai na kai Idonisia nira dauveikauaitaki, yalomalua, veinanumi ra qai veidokai.\nE kedra kakana taleitaki na raisi kei na so na kakana vakaisaluaki, era taleitaka tale ga na vuata. E dau kena ivakarau ena so na vanua e kea, mera dabe na vuvale ena ibe ra qai kana ga e ligadra. Era kaya e levu na kai Idonisia ni kana vinaka kina na kakana.\nNa vuanikau na durian (via vaka na uto ni Idia) e vakawai na lomana, ra qai taleitaka e levu, dina ga ni kaukaua na kena iboi\nEra dau taleitaka na droini, cakacaka ni liga, danisi, kei na ivakatagi. Dua na iyaya ni ivakatagi era dau vakayagataka na anklong, e caka mai na bitu lalai ra qai lili ena dua na kau e vakaitautauri. Ena yavalati na bitu qori me kilai kina na kedra irorogo. Era na vakaitavi e le vica ena gauna me vakatagitaki kina, ia e tiko ga na gauna era na kurea kina nodra dui anklong.\nE laurai vakalevu ena veikau mai Sumatra kei Borneo na orangutan (dua na mataqali maqe vutivutia kulakula). E manumanu levu duadua me vakavale e vunikau. Na bi ni dua na maqe tagane ena rairai 90.7 na kilokaramu, na balavu ni ligana ruarua e rauta ni 2.4 na mita\nMe tekivu mai na ika15 ni senitiuri S.K., a tete ena vanua o Idonisia na vakabauta vakaIdu kei na vakabauta vakaBuda. Ena ika16 ni senitiuri, a veisautaka na nodra ivakarau vakavanua na vakabauta vakaMusolomani. Era yaco tale ga yani ena gauna qori na kai Urope mera vaqara isaluaki ni kakana, mani tauyavu kina na lotu ni Veivanua vaKarisito.\nA tauyavu e Idonisia na isoqosoqo ni iVakadinadina i Jiova ena 1931, era kilai e vuravura raraba nira dauveivakavulici ena iVolatabu. Ena gauna qo sa sivia e 22,000 na iVakadinadina i Jiova mai Idonisia. Era saga tiko mera vakavulici ira na didivara era vakaitikotiko ena vanua qori. A caka wale ga qo e dua na nodra soqo lavotaki ena vosa vagalu, mera vakananuma na mate i Jisu Karisito, era tiko kina e sivia e le 500.\nNa cava e volai toka e ra o nanuma ni tiko e Idonisia?\n20,000 na veimataqali kau\nna vanua duadua ga e levu kina na manumanu vakasucuna\ntiko kina na senikau levu duadua e vuravura\ntiko kina na senikau balavu duadua e vuravura\niSaunitaro: Kece. Na senikau levu duadua e 91 na sedimita na kena raba, kei na senikau balavu duadua e 3 na mita na kena cere.\nKa e vakau: Waiwai niu, rapa, petroleum, koala (coal)\nVosa: Bahasa Indonesia, kei na vica tale na drau na vosa ni vanua\nLotu: Levu era Musolomani (88 na pasede)\nE tabaki na Yadra! ena 98 na vosa, wili kina na vosa vakaIdonisia (vakatokai tale ga me Bahasa Indonesia)\niMeli iMeli Idonisia\nVanua kei na Tamata: Idonisia


The Fiji Times » Dredre ga mo cegu\nDredre ga mo cegu\nUpdate: 8:55AM Vavi Sikoni\nDUA na siga e rau vavi sikoni tiko kina kei na veimataqali keke e dua na veidauveni, ka rau vakaitikotiko e na bucabuca e na loma ni Tebara. Na marama ni lailai na dina mai na yanuyanu ni lumi bulabula mai Gau oqo, e dauvena tiko e dua na marama mai Tailevu ni siga. Se qai tekivu ga na nodrau uli keke, kei na buli valawa, sa waqaci sara na sitovu, ka vakalailaitaki no ga na kena yameyame. Na gauna saraga sa ra vakarau biu kina na keke e na loma ni sitovu, qai rai yani o koya na marama ni Gau ni sa dolava na sitovu o dauvena, ka taura mai na kaukamea (water level) ka dau vakarautaki kina na dodonu ni buloko, ka curumaka yani e na loma ni sitovu katakata.\nGonei dauve na cava o cakava, qarauna de qai kama na ligamu? e taroga yani e na veilecayaki o koya na marama ni Gau.\nSauma ga yani o dauvena ka vaka ne: Segai dauve, au biuta ga e loma baleta me dodonu na kena vatavata de qai vakatabakidua na keke e na dua na yasana. Sa dri yani\nVale ni taralala\nNi qai suka ga mai na cakacaka o Eremodo e na dua na siga Vakarauwai, sa gadreva saraga na lomana me bau vakabatabatataka mada ga yani e na dua na bilo wai dikevi.\nYaco ga yani o koya e na kena vale, sa ota veitarataravi saraga me rawa ni cegu na lomana. Toso tiko na nona gunu, sa vaka me ra rairai vinaka kece ga mai e matana o ira na goneyalewa ka wili talega kina o ira na vakasalewalewa, ia, nai boi ni kaloni li era boroya mai, sa veisiwati totolo saraga kevaka mo volekata yani. Ia, o Modo e sega vakadua ni vinakati ira na goneyalewa, baleta ni sa garova tikoga na nona i tilotilo na bilo bia batabata ka ra qai mai veisivi toka yani na kena buru.\nNi sa lutu mai na i ubi loaloa ni bogi, sa qai vaka e malemaleka ga mai vei Modo na gunu e na kena vale, ka vuki qusia ga na nona buno, e na nona sega ni via calata vakadua e dua na i vakatagi. Kidacala ga o koya ni sa waqa na cina ka vakatakilakilataka mai ni sa voleka na dua (1am) na kaloko ena mataka lailai. Rogo toka vaqo o koya ni ra sa veibuku na goneyalewa me ra toso tale e na dua na vale ni danisi, ka qai dau laki sogo sara ni sa cabe mai o ra-matanisga.\nSega ni bera na nona sa vakamuri ira na i lala goneyalewa qo o Modo. Nona yaco ga yani e tautuba sa raica sara ni dua na i binibini tamata levu era sa voleni tu ena matani katuba ni vale ka ratou lakova tiko yani oya.\nAe….kemudou e caka beka eke na soli dra? e taroga lo e lomana o Modo.\nNa gauna e sa voleka yani kina, sa qai kila ni na laini e caka tiko oya, me ra curucuru kina vaka lewe a tini e na dua na gauna. Sa mani vakamuri lewa tu yani o Modo, ia, na gauna saraga e sa yaco kina e na katuba, ra qai biliraki koya na cauravou baleta ni vakaisuluivakataga tiko.\nOti se baci mai laini tale yani o Modo, na ka vataga e yacovi koya e liu, se bai vakaruataki tale e na nodra biligi koya na i lala cauravou ni vakarau sara tu ga me curu.\nNa nona qai laubili tale mai e na i katolu ni gauna, sa sega tale ni qai vosota o Modo, ka ni sa kauta mai e dua na i dabedabe, mai biuta e matadra na laini tiko oya, sa qai tukuna yani vaqo ri ne: Uuuuuuuuu……turaga levu, kevaka me da veisugusugu tu vaqo e na dua na katuba ni valenilotu, vaka vei au e na bau vinaka cake.\nNona vosa oti ga oya, ra qai mai rubilaka yani e dua na mata veidredrevaki sa bula, oti sa ra mani tu vakatikitiki na cauravou ka ra lomavata, me sa curu yani o na qase o Modo. Sa dri yani\nDua na gauna e a laki caka vuli kina e dua na marama mai na i cadracadra ni siga mai na Yatu Lau ka i vakalesilesi e na Tabana ni Teitei e na koro ko Vutia mai na loma ni Tebara.\nOqo e na nodra kerei na lewe ni koro me ra kakua ni vakamatea dole tiko na vu ni niu e na nodra dau vakamusuka tiko na drauna me kari kina na sasa.\nNa gauna sa vakayaco vuli tiko kina o koya na marama ni Lau qo, e sa qai tarogi ira na lewe ni kalasi se ra dau musu drau ni niu e na veisiga, se vakalutu siga.\nSa qai tukuna o Varinava ni musu ga e veisiga baleta ni sa i vurevure ni lavo totolo ka rawarawa ka qai sega talega ni cakacaka levu. Oti sa qai kaya o qasenivuli me ra yalovinaka sara na marama me ra qai dau kari sasa ga ni oti e ono na vula.\nSe ra vakarorogo tu ga sa laveta caka na ligana o Ben kei na nona kaya yani Saka saka….saka….saka.\nIo Ben, dua na ka o via tukuna? taroga yani o marama Tau.\nSaka na leqa levu saka e tiko nio ira na neimami marama, era sega ni musuka ga na taba ni niu, o ira era vakalutuma talega mai na niu drokai kei na niu madu, oti oya era qai dau mai suwaka yani era. Kemudou e sa qai so na marama kaukauwa o ira na nomudou marama sauma yani vulagi dokai.


“O Jiova na Noda Kalou, e Dua ga na Jiova”—Vakarua 6:4 | Vulici\nNa Vale ni Vakatawa (iTabataba e Vulici) | June 2016\nWILIKA ENA VOSA Acholi Albanian American Sign Language Amharic Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga (Malawi) Chitumbuka Chiyao Chuvash Colombian Sign Language Croatian Cuban Sign Language Czech Dangme Danish Dutch Ecuadorian Sign Language Efik English Estonian Ewe Finnish Finnish Sign Language Fon French Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Kabiye Kamba Kannada Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mexican Sign Language Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese (Brazil) Punjabi Quechua (Bolivia) Romanian Runyankore Russian Russian Sign Language Samoan Sango Sena Serbian (Cyrillic) Serbian (Roman) Shona Sidama Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Venezuelan Sign Language Vietnamese Waray-Waray Welsh Wolaita Yoruba Zande Zapotec (Isthmus) Zimbabwe Sign Language vakaViti\n“O Jiova na Noda Kalou, e Dua ga na Jiova”\n“Rogoca, kemuni na Isireli, o Jiova na noda Kalou, e dua ga na Jiova.”—VKRU. 6:4.\nSERE: 138, 112\nNa cava e tukuni kina ni o Jiova e “dua ga na Jiova”?\nEda na vakaraitaka vakacava ena noda sokalou ni “dua ga na Jiova”?\nNa cava meda cakava meda maroroya kina na veiyaloni kei na duavata?\n1, 2. (a) Na cava e kilai levu kina na ka e tukuni ena Vakarua 6:4? (b) Na cava e cavuta kina o Mosese na veivosa qori?\nSA VICA na senitiuri na nodra vakayagataka tu mai na Jiu na ono na vosa vakaIperiu ena Vakarua 6:4 me nodra qaqanimasu. Era cavuta e veisiga, e veimataka kei na veiyakavi. E vakatokai na masu qori me Shema, qo na imatai ni vosa vakaIperiu ena tikinivolatabu qo. Era cavuqaqataka na masu qori mera vakaraitaka nodra sokalou vakatabakidua vua na Kalou.\n2 E cavuta qori o Mosese ena itinitini ni nona vosa ina matanitu o Isireli nira tu ena Buca o Moapi ena 1473 B.G.V. E vakarau takosova na matanitu qori na uciwai o Joritani me taukena na Vanua Yalataki. (Vkru. 6:1) E liutaki ira voli o Mosese me 40 na yabaki, e vinakata mera yaloqaqa ena ituvaki dredre e tu e matadra. E bibi mera nuitaki Jiova, ra qai vakabauti koya me nodra Kalou. Macala ga ni veiuqeti dina na iotioti ni nona vosa qo o Mosese. Ni cavuta oti na iVunau i Tini kei na so tale na lawa e solia o Jiova ina matanitu, e qai tauca o Mosese e dua na veivakadreti bibi ena Vakarua 6:4, 5. (Wilika.)\n3. Na taro cava eda na veivosakitaka ena ulutaga qo?\n3 Vakacava era lecava na Isireli era soqoni kei Mosese ni Kalou o Jiova e “dua ga na Jiova”? Sega. Era kila na Isireli yalodina ni dua ga na Kalou ra qai qaravi koya ga, qo na Kalou ni nodra qase o Eparama, Aisake, kei Jekope. Ia cava e qai vakabibitaka kina o Mosese ni nodra Kalou o Jiova e “dua ga na Jiova”? Vakacava e veisemati qori kei na noda lomani Jiova mai vu ni lomada taucoko, noda vinaka taucoko kei na noda kaukaua taucoko me vaka e cavuti ena tikina e 5? E yaga tale ga vakacava vei keda na Vakarua 6:4, 5?\nO JIOVA DUADUA GA\n4, 5. (a) Na cava e vakaibalebaletaka na matavosa na “dua ga na Jiova”? (b) E duidui vakacava o Jiova ni vakatauvatani kei ira na vo ni kalou?\n4 Duatani duadua. E rawa ni levu tu na ibalebale ni vosa “dua” ena kena vakaIperiu kei na so tale na vosa, sega ni vakaibalebaletaki ga ina fika. E rawa ni vakaibalebaletaka nona duatani sara e dua. Ia na ka e cavuta o Mosese e sega ni via vakabibitaka na cala ni ivakavuvuli ni lotu lasu ni le tolu vakalou. O Jiova e bulia na ka kece, e Turaga Cecere ni lomalagi kei na vuravura. E Kalou dina duadua ga, sega tale ni dua na kalou erau tautauvata. (2 Sam. 7:22) E vakadreti ira gona na Isireli o Mosese mera sokaloutaki Jiova duadua ga. Mera kua ni vakatotomuri ira na tu wavoliti ira, nira dau sokaloutaka e levu na kalou. E tukuni ni o ira na kalou lasu qori era lewa tu eso na veika bula.\n5 Kena ivakaraitaki, era sokaloutaka na kai Ijipita na kalou ni matanisiga o Ra, na kalou yalewa ni maliwalala o Nut, na kalou ni vuravura o Geb, na kalou ni Naile o Hapi, kei na levu tale na manumanu era okati mera kalou. E levu vei ira na kalou lasu qori e vakarusai ira o Jiova ena Tini na Kuita. O ira na kai Kenani e nodra kalou rogo o Peali, e kalou ni vakatubukawa, e kalou ni maliwalala, uca kei na cava. E raici tale tu ga o Peali ena levu na vanua me dauveitaqomaki. (Tiko 25:3) Mera nanuma gona na Isireli ni nodra Kalou e “Kalou dina,” e “dua ga na Jiova.”—Vkru. 4:35, 39.\n6, 7. Na cava e dua tale na ibalebale ni vosa “dua,” e vakadinadinataka vakacava qori o Jiova?\n6 Sega ni Veiveisau, e Yalodina. E kilai tale ga ena vosa “dua” me duavata na inaki kei na ka e caka. E dau dina o Jiova, e sega ni dau veivakaduiduitaki se me dau veisau nona ivakarau. E yalataka vei Eparama ni na taukena na Vanua Yalataki na nona kawa, e mani cakava o Jiova e levu na ka vakatubuqoroqoro me vakayacori kina qori. E sega ni veisau o Jiova ni oti e 430 na yabaki nona tukuna ya.—Vkte. 12:1, 2, 7; Lako 12:40, 41.\n7 Ni oti e vica na drau na yabaki nona vakatokai ira tiko na Isireli mera nona ivakadinadina, e tukuna vei ira o Jiova: Au “sega ni veisau. E sega ni dua na Kalou e bula e liu vei au, e sega tale ga ni dua me taravi au.” Ni vakabibitaka na kena sega ni dau veisau nona inaki e tukuna tale o Jiova: “Au sega vakadua ni veisau.” (Aisea 43:10, 13; 44:6; 48:12) Sa bau ka dokai dina vei ira na Isireli, o keda tale ga meda nona dauveiqaravi o Jiova, na Kalou e sega ni dauveisau, e yalodina tale ga ena ka kece e cakava!—Mala. 3:6; Jeme. 1:17.\n8, 9. (a) Na cava e vinakata o Jiova vei ira nona dauveiqaravi? (b) E vakabibitaka vakacava o Jisu na ka e kaya o Mosese?\n8 E vakabibitaka tiko o Mosese ni dua tu ga na ivakarau ni loloma i Jiova kei na nona veikauaitaki. Qori gona na vuna mera qaravi koya kina vakatabakidua na Isireli, mera lomani koya mai vu ni lomadra taucoko, nodra vinaka kei na nodra kaukaua. Me va tale ga qori na nodra ivakarau ni sokalou na gone, ni dodonu vei ira na itubutubu mera dau vakavulici luvedra.—Vkru. 6:6-9.\n9 E sega ni veiveisau o Jiova ena ka e vauca na lomana kei na nona inaki, e matata kina ni se dua tiko ga na ka e vinakata vei keda na nona dausokalou dina nikua. Me vakadonuya o Jiova na noda sokalou, e bibi tale ga meda qaravi koya vakatabakidua da qai lomani koya mai vu ni lomada taucoko, vakasama kei na noda kaukaua. Qori tale ga na ivakaro e vakabibitaka o Jisu. (Wilika Marika 12:28-31.) Meda raica mada qo na sala eda rawa ni vakaraitaka kina ena noda bula nida kila vinaka ni “o Jiova na noda Kalou, e dua ga na Jiova.”\nQARAVI JIOVA VAKATABAKIDUA\n10, 11. (a) Na cava na ibalebale ni noda sokaloutaki Jiova vakatabakidua? (b) Eratou vakaraitaka vakacava na cauravou Iperiu e Papiloni ni ratou qaravi Jiova duadua ga?\n10 Me rawa ni noda Kalou duadua ga o Jiova, e bibi meda sokaloutaki koya vakatabakidua. E sega ni rawa ni wasei rua noda sokalou se me salavata kei na so na rai se ivalavala mai na so tale na ivakarau ni sokalou. Meda nanuma tiko ni o Jiova e sega ni wili vata kei ira na levu ni kalou era tu qo; e sega mada ga ni kalou e tukuni ni cecere se kaukaua vei ira taucoko, o Jiova duadua ga me sokaloutaki.—Wilika Vakatakila 4:11.\n11 Ena ivola i Taniela eratou cavuti kina na cauravou Iperiu o Enanaia, Misaeli, Asaraia kei Taniela. E laurai ni ratou qaravi Jiova vakatabakidua ni ratou sega ni kania na kakana tawasavasava kei na nodratou sega ni cuva ina matakau koula i Nepukanesa. E matata vei keda na ka ratou vakaliuca; ratou yalodina duadua ga vei Jiova.—Tani. 1:1–3:30.\n12. Meda qaravi Jiova vakatabakidua, na cava meda qarauna?\n12 Meda qaravi Jiova vakatabakidua, meda qarauna sara me kua ni dua na ka e vakalatilati ena noda sokaloutaki koya. Na cava e rawa ni okati kina? E vakamatatataka o Jiova ena iVunau e Tini me kua ni qaravi e dua tale na kalou, o koya duadua ga, me kua tale ga ni qaravi na matakau. (Vkru. 5:6-10) E levu tu na ivakarau ni qaravi matakau nikua, eso e dredre meda kila. Ia se dua tiko ga na ka e vinakata o Jiova—e se ‘dua tiko ga na Jiova.’ Meda dikeva mada na ka meda cakava kina.\n13. Na cava e rawa ni vakaleqa noda lomani Jiova?\n13 Eda vakasalataki vakadodonu ena Kolosa 3:5 (wilika) ena itovo ena vakaleqa noda sokaloutaki Jiova vakatabakidua. Eda dikeva kina ni veisemati na kocokoco kei na qaravi matakau. Nona vinakata e dua me vutuniyau se tiko vinaka, e rawa sara ga ni lewai koya na ivakarau ni bula qori me sa lai vaka kina e dua na kalou kaukaua. Nida dikeva na tikinivolatabu ya, eda rawa ni siqema ni sema tiko ina kocokoco kei na qaravi matakau na vo tale ni ivalavala vakasisila era cavuti kina. Na gagadre va qori e rawa sara ga nida sega ni lomana kina na Kalou. Ia vakacava eda na vakalaiva ga me lewai keda meda sa sega ni okati Jiova me “dua ga na Jiova”? Sega.\n14. Na cava e veivakasalataki kina na yapositolo o Joni?\n14 E vakabibitaka tale ga na tikina qori na yapositolo o Joni ena nona veivakasalataki ke dua e lomana na veika e vuravura—“na gagadre ni yago, na gagadre ni mata kei na nona dokadokataka e dua na ka e taukena”—“ena sega ni lomani koya o Tamada.” (1 Joni 2:15, 16) Kena ibalebale e bibi meda dikeva wasoma na lomada meda kila kina ke da sa bacani tu ena ka ni veivakamarautaki ni vuravura qo, kena isoqosoqo, isulusulu kei na sasauni. E rawa ni okati tale ga ena noda lomani vuravura na kena sagai na “ka lelevu” me vaka na sauvi ni vuli torocake. (Jere. 45:4, 5) Sa tu sara ga qo e matada na vuravura vou. E bibi gona meda nanuma dei tiko na vosa veiuqeti i Mosese! Ke da kila da qai vakabauta dei ni “o Jiova na noda Kalou, e dua ga na Jiova,” eda na solia noda vinaka kece meda qaravi koya vakatabakidua, ena sala e vakadonuya.—Iper. 12:28, 29.\nMAROROYA NA DUAVATA VAKARISITO\n15. Na cava e vakabibitaka kina o Paula vei ira na lotu vaKarisito ni “dua ga na Jiova”?\n15 Ni dua ga o Jiova, e dodonu gona meda duavata, dua tale ga na inaki nida sokaloutaki koya. Era lewe ni ivavakoso ena imatai ni senitiuri na Jiu, kai Kirisi, kai Roma kei na so tale na matatamata. E duidui na lotu era a tu mai kina, itovo kei na ka era dau kauai kina. Qori na vuna e dredre kina mera muria na ivakarau vou ni sokalou se mera biuta vakadua nodra ivalavala makawa. E raica kina na yapositolo o Paula ni veiganiti me vakabibitaka ni dua ga noda Kalou na lotu vaKarisito, na Kalou o Jiova.—Wilika 1 Korinica 8:5, 6.\n16, 17. (a) Na parofisai cava e vakayacori tiko nikua, cava eda raica kina? (b) Cava e rawa ni vakaleqa na noda duavata?\n16 Na cava e yaco tiko ena noda ivavakoso nikua? E parofisaitaka o Aisea nira na tabili ena vanua cecere ni sokalou dina i Jiova na matatamata mai na veivanua “ena veisiga mai muri.” Era na kaya: “Ena vakavulici keda o [Jiova] ena nona ivalavala, eda na muria na nona sala.” (Aisea 2:2, 3) Eda kalougata nida raica sara tiko ga nikua na vakayacori ni parofisai qori! Eda raica kina nira lewena e levu na ivavakoso na duikaikai kei na duivosavosa mai na duidui ivakarau vakavanua mera vakacaucautaki Jiova. Ia na duidui qori e rawa ni basika kina eso na ituvaki ena vinakati meda vakasamataka vakabibi.\nO uqeta tiko na duavata ena ivavakoso vaKarisito? (Raica na parakaravu 16-19)\n17 Kena ivakaraitaki, o dau raici ira vakacava na tacimu vakayalo e duidui sara nodra ivakarau vakavanua? De dua e sega ni matau vei iko nodra vosa, isulusulu, itovo kei na kakana. Vakacava o dau yawaki ira, mo veimaliwai ga kei na dua e tautauvata nomudrau ivakarau vakavanua? Vakacava ke ra gone vei iko se duidui na vanua era cavutu mai kina na qase ni ivavakoso ena nomu yalava? O na vakalaiva qori me vakaleqa na duavata e dodonu me vakilai vei keda na dauveiqaravi i Jiova?\n18, 19. (a) Na ivakasala cava e tiko ena Efeso 4:1-3? (b) Cava eda rawa ni cakava me duavata kina na ivavakoso?\n18 Na cava meda cakava? E vakarota o Paula eso na ivakasala yaga vei ira na lotu vaKarisito e Efeso, na koro vutuniyau, era duikaikai tale ga na lewena. (Wilika Efeso 4:1-3.) O na raica ni cavuta e liu o Paula eso na itovo me vaka na yalomalumalumu, yalomalua, vosovoso, kei na loloma. E rawa nira vakatauvatani na itovo qori ina duru e taura vata tu na vale. Ia ena sega ni vinakati ga me kaukaua na duru, me vakavinakataki tale ga vakawasoma me kaukaua kina na vale. E vakamasuti ira na lotu vaKarisito e Efeso o Paula mera saga vagumatua mera “maroroya na duavata e vakavuna na yalo tabu.”\n19 E bibi meda okata me noda itavi yadudua meda maroroya na duavata ena ivavakoso. Na cava eda rawa ni cakava? Kena imatai, vulica qai muria na itovo e cavuta o Paula—yalomalumalumu, yalomalua, vosovoso, kei na loloma. Mo qai saga vagumatua mo uqeta na “veiyaloni.” Na noda malumalumu e vaka na cicila e vinakati kina na sasaga meda bonata. Qori eda na uqeta tiko ga kina na veiyaloni kei na duavata.\n20. Eda na vakaraitaka vakacava nida kila ni “o Jiova na noda Kalou, e dua ga na Jiova”?\n20 “O Jiova na noda Kalou, e dua ga na Jiova.” Sa bau matata dina na veivosa qori! E vakayaloqaqataki ira na Isireli na veivakadreti ya nira sotava na ituvaki dredre nira gole tiko mera taukena na Vanua Yalataki. Nida vakasamataka tale ga vakabibi, ena vakayaloqaqataki keda qori ena veivakararawataki levu sa voleka kei na Parataisi. Meda sokaloutaki Jiova vakatabakidua mada ga ena noda lomani koya, noda qaravi koya mai vu ni lomada taucoko nida saga tiko vagumatua meda maroroya na duavata vakaveitacini. Ke da tomana tiko ga qori, eda na nuidei meda raica na vakayacori ni ka e kaya o Jisu me baleti ira ena lewa mera sipi: “Ni lako mai, sa vakalougatataki kemuni o Tamaqu moni taukena na matanitu e sa vakarautaki me nomuni mai na ivakatekivu kei vuravura.”—Maciu 25:34.\niMeli iMeli “O Jiova na Noda Kalou, e Dua ga na Jiova”\nE “Kauaitaki Kemuni” o Jiova\nVakavinavinakataki Jiova na Dautulituli\nLaiva na Dautulituli Levu me Moici Iko\nKua ni Tarabe ena Nodra Malumalumu Eso Tale\nNa iTovo e Talei Sara Mai na Daimani\nText Sala me download kina na ka e tabaki NA VALE NI VAKATAWA (ITABATABA E VULICI) June 2016\niMeli iMeli NA VALE NI VAKATAWA (ITABATABA E VULICI) June 2016\nNA VALE NI VAKATAWA (ITABATABA E VULICI) June 2016


NA LAKO YANI 3 FOV - Ia ko Mosese, sa vakania na sipi - Bible Search\nNA LAKO YANI 2 NA LAKO YANI 4\nNA LAKO YANI 3\nSa rairai vei Mosese na Kalou, a sa talai koya me kauti ira na luve i Isireli mai Ijipita.\n1Ia ko Mosese, sa vakania na sipi nei Jecoro na vugona, ko koya na bete mai Mitiani: a sa kauta na sipi ki daku ni lekutu, a sa yaco ki na ulu-ni-vanua ni Kalou, ki Orepi. 2A sa rairai vua ko koya na Agilose i Jiova e na yameyame ni bukawaqa mai na loma ni dua na kau: a sa raica ka sa kama tiko na kau e na bukawaqa, ka sa sega ni yavu na kau. 3A sa kaya ko Mosese, Au na lako vakatikitiki mada me'u dikeva na ka ka rairai dua tani oqo, se cava beka sa sega ni kama yavu kina na kau. 4Ia ni sa raica ko Jiova sa lako vakatikitiki me dikeva, sa qai kaci vua na Kalou mai na loma ni kau, ka kaya, I Mosese, I Mosese. A sa kaya ko koya, Raica, koi au saka. 5A sa kaya ko koya, Mo kakua ni toro voleka mai ki ke: mo luvata tani na nomu i vava mai na yavamu, ni sa qele tabu na tikina ko sa tu kina. 6Sa kaya talega, Koi au na Kalou ni nomu qase, na Kalou i Eparaama, na Kalou i Aisake, kei na Kalou i Jekope. A sa tabonaka na matana ko Mosese; ni sa rere ni raica na Kalou.\n7A sa kaya ko Jiova, Au sa raica dina na nodra rarawa na noqu tamata, era sa tiko mai Ijipita, ka'u sa rogoca talega na nodra tagi e na vukudra era sa lesia vakabibi na nodra cakacaka; ni'u sa kila na nodra rarawa: 8ia ka'u sa lako sobu mai me'u vakabulai ira mai vei ira na kai Ijipita, ka me'u kauti ira cake mai na vanua ko ya ki na vanua vinaka ka levu sara, ki na vanua sa dave kina na wai-ni-sucu kei na oni; ki na nodra yasana na kai Kenani, kei na Itaiti, kei na Amoraiti, kei na Perisaiti, kei na Aivaiti, kei na Jepusaiti: 9ia oqo, sa rogo cake mai vei au na nodra tagi na Isireli: ka'u sa raica talega na veivakasaurarataki era sa vakasaurarataki ira kina ko ira na kai Ijipita: 10oqo, mo ia, au na talai iko vei Fero, mo kauti ira tani kina na noqu tamata na Isireli mai Ijipita.\n11A sa kaya vua na Kalou ko Mosese, Ko cei koi au, me'u lako kivei Fero, me'u kauti ira talega na Isireli mai Ijipita? 12A sa kaya ko koya, Au na tiko vakaidina kei iko: ia oqo sa kenai vakatakilakila vei iko, ni'u sa talai iko: Ni ko sa kauti ira tani na tamata mai Ijipita, dou na qarava na Kalou e na ulu-ni-vanua oqo.\n13A sa kaya vua na Kalou ko Mosese, Raica, ni'u sa lako vei ira na Isireli, ka kaya vei ira, A nodra Kalou na nomuni qase sa talai au vei kemuni? a ra sa kaya vei au, Ko cei na yacana? a cava me'u kaya vei ira?\n14A sa kaya vei Mosese na Kalou, SA BULA KOI AU VAKAI AU: a sa kaya, Ko na vosa vakaoqo vei ira na Isireli, O koya sa yacana SA-BULA-KOI-AU sa talai au vei kemuni.\n15A sa kaya talega vei Mosese na Kalou, Mo vosa vakaoqo vei ira na Isireli, Ko Jiova na Kalou ni nomuni qase, na Kalou i Eparaama, na Kalou i Aisake, na Kalou talega i Jekope, sa talai au vei kemuni. Oqo na yacaqu ka tawa mudu, ia oqo ka'u na nanumi kina e nai tabatamata kecega: 16Mo lako, ka vakasoqoni ira vata na qase ni Isireli, ka kaya vei ira, Ko Jiova na Kalou ni nomudou qase, na Kalou i Eparaama, kei Aisake, kei Jekope, sa rairai mai vei au, ka sa kaya, Ka'u sa vakaraici kemudou vakaidina, kei na ka sa caka vei kemudou mai Ijipita: 17ia ka'u sa kaya oti, Au na kauti kemudou cake mai na rarawa ni Ijipita, ki na nodra vanua na kai Kenani, kei na Itaiti, kei na Amoraiti, kei na Perisaiti, kei na Aivaiti, kei na Jepusaiti, ki na vanua sa dave kina na wai-ni-sucu kei na oni. 18Ia era na rogoca na domomu: ia ko na lako, ko iko, kei ira na qase ni Isireli, kivei koya na tui Ijipita, ia dou kaya vua, Ko Jiova na nodra Kalou na Iperiu sa veitavaki kei keitou: ia mo laivi keimami me keimami lako tu ka bogi tolu ki na loma ni vanua, me keimami vakacaboi soro vei Jiova na neimami Kalou. 19Ia ka'u sa kila ena sega ni soli kemudou na tui Ijipita mo dou lako, ena rawa e na liga kaukauwa ga: 20ia ka'u na dodoka yani na ligaqu, ka yaviti Ijipita e na noqu cakacaka e veivakidacalataki kecega, ka'u na cakava e na vanua ko ya: ka sa oti ena qai laivi kemudou mo dou lako. 21Ia ka'u na vakayalovinakataki ira na kai Ijipita vei ira na tamata oqo: ia ena yaco ni dou sa lako yani, dou na sega ni lako lala: 22ia na yalewa kecega ena taroga vua na nona lewe ni koro, vei koya talega sa tiko vulagi kaya, nai ukuuku siliva, kei nai ukuuku koula, kei nai sulu: ia dou na vakaisulutaki ira kina na nomudou gonetagane, kei na nomudou goneyalewa; ia dou na tokitaka na nodra i yau na kai Ijipita.


Jokeliti dasila Qaqi 1642 - Jokeliti dasila Qaqi ni qito - Free Lives Tips Cheats Hints\nJokeliti dasila Qaqi ni qito - Free Lives Tips Cheats Hints\nJokeliti dasila Qaqi app\nJokeliti dasila Qaqi lawaki\nIvakatagedegede 29 Vukei\nIvakatagedegede 33 Vukei\nIvakatagedegede 65 Vukei\nMape ni vanua\nJokeliti dasila Qaqi jokeliti ivakamacala\nYou are here: Home / Uncategorized / Jokeliti dasila Qaqi 1642\nJokeliti dasila Qaqi 1642\nLast updated on Okosita 16, 2021 By Isobella Franks Leave a Comment\nE rawa beka ni o raitayaloyalotaka na bula ni sega na nomu qito taleitaki? Au vakabauta ena vuravura nikua eda na rawa ni vakatulewataka ke sega na veika e gadrevi ia eda na sega ni rawa ni bula ke sega na noda qito taleitaki duadua. E sega walega ni noda gauna ni lako sivia na kena o ya. Na nomu qito taleitaki na nomu itokani vinaka duadua ena gauna oqo. E rawa ni o vakayagataka e levu na nomu gauna ena qitotaka, vakasaqara, ka wilika. Me ikuri ni ka oqo, o vakatura talega na qito oqo vei ira na nomu itokani me rawa ni o veidutaitaka vata kei ira na nomu kila vakacakacaka.\nEna veigauna se qai oti toka ga oqo, Na Candy Crush sa dua na qito taleitaki vei ira e vuqa na tamata e vuravura. O ira na tamata mai na veitabayabaki kece era vinakata na qito oqo mai na dua tale na itabagauna. Sega ni vakatitiqataki, e vakatokai me qito vinaka duadua e vuravura. Ena gauna sa vakaturi kina vua e dua era sa vakatotogani tu kina me vakataka o koya a vakayagataka taumada. Ia, ena yaco e dua na leqa lailai ni sa laki tao tu ena dua na ivakatagedegede o koya e vakayagataka. Ena yaco ki na nodra itovo ni bula. Ka tarava sara, era na tovolea na veitosoyaki kece e rawa me vagalalataka. Oqo na vuna eda kauta mai kina eso na lawaki kei na lawaki me vukei ira me ra vakamatatataka taucoko. Eda kauta mai na lawaki kei na ilawaki ni dua na ivakatagedegede duidui ni Jokeliti dasila Qaqi 1642, ena itukutuku oqo.\nE rua tiko na itavi e tiko. Firstly, mo kumuna e dua na cherry kei na kena ikarua, mo na sikoa e dua na iwiliwili taucoko ni 35000 poidi. Me ikuri ni kena vakayacori na itavi oqo, e tiko walega vei iko 35 toso ki. E dua na kerekere dredre ena vuku ni levu ni veisosomitaki me rawa ni o qarauna ni o vakayagataka tiko.\nJokeliti dasila Qaqi 1642 lawaki kei na lawaki\nMo na qarauna sara vakavinaka na nomuni imatai ni toso. Era sa tuvanaka na qito me baleti iko. O na vakarusai kevaka o digitaka taumada na iwalewale cala. Oqo na noda vakatutu ki na qito:\nMo na cakava na lutu ni cherry. Mo cakava oqo o na tosoya na cherry mai na dua vei ira na teleporters ki na kena e tarava. Me kena ikuri, vakatauvatani ni sakasina ena rawa ni cakava. Tovolea mo yacova yani na lomanibai e ra ena nomu vakasotara vata na gacagaca. Dua tale, e rawa talega ni o vakayagataka na roka ni roka. E vinaka cake sara me ra yaco ki na iwase levu cake.\nE rawa ni vakayagataki e dua na cokovata ni sede kei na ioloolo ni sede. E dina ga ni dua na cakacaka dredre me caka na vuanikau ca oqo ia e rawa ni veivuke sara vakalevu ena gauna balavu.\nNa gacagaca cokovata oqo ena vukei iko mo vagalalataka eso tale na gacagaca. Sa qai vukei ira na gacagaca ni kakana me ra sobu. Ena vuku ni ka oqo, na nomu gacagaca ena toso ki na boto ni papa. Oqo na nomu ituvatuva.\nMe buli na kona, sa na dodonu mo kauta laivi na kona ena papa. Dina ga ni tu oqo, ena dredre toka me caka na veicagaca digitaki oqo ni kilai na ibulibuli ni papa. Tovolea ga mo vakanamata ena kena biu sobu na cherry ena nomu qito ena lomadonu ni papa.\nNa gacagaca digitaki kei na roka ni roka e rawa ni veivuke sara vakalevu ena kena biu tani na gacagaca. Na imatai ni toso e dodonu me vakanamata ena kena tauyavutaki. Ni ko sa kila na iwalewale oqo ena rawarawa sara na nomu qarava na nomu cakacaka mai na kena e liu.\nJokeliti dasila Qaqi 1532\nJokeliti dasila Qaqi itagede 410 Cheats kei na vakasama\nJokeliti dasila Qaqi itagede 419 Cheats kei na vakasama\nJokeliti dasila Qaqi itagede 1442 Cheats kei na vakasama\nJokeliti dasila Qaqi itagede 500 lawaki kei na ivakasala\nJokeliti dasila Qaqi itagede 437 lawaki kei na ivakasala\nJokeliti dasila Qaqi itagede 419 lawaki kei na ivakasala\nJokeliti dasila Qaqi itagede 136 lawaki kei na ivakasala\nJokeliti dasila Qaqi 4001\nJokeliti dasila Qaqi 1879\nJokeliti dasila Qaqi itagede 3914 lawaki kei na ivakasala\nJokeliti dasila Qaqi itagede 2229 lawaki kei na ivakasala\nJokeliti dasila Qaqi itagede 829 iVakasala kei na ilawaka\niVakatagedegede ni Joke Joke 677 lawaki kei na ivakasala\nJoke Joke Soda Saga\nJokeliti dasila Qaqi itagede 136 Cheats kei na vakasama


Tovolea e Dua na iWalewale e Rawarawa — Watchtower LAIBRI ENA INTERNET\nkm 1/05 t. 4\nTovolea e Dua na iWalewale e Rawarawa\nSo na iWalewale ni Vunau e Veivale\nNa noda kauaitaki ira na tamata ena uqeti keda meda kila na ka era gadreva, da qai vakaraitaka vei ira ni Matanitu ni Kalou ga ena walia na leqa eda sotava tu nikua. (Fpai. 2:4) E levu na dautukutuku era dikeva ni iwalewale e laulau oya na nodra sureta na itaukeinivale mera vakamacala ena iyaloyalo ni Parataisi ena noda ivola, me vaka na vakatutu e tuvani tu ena yasana imatau ni tabana oqo. E rawa nida vakayagataka na iwalewale oqo:\n◼ “Cava beka nomuni nanuma, era na marautaka na vuvale kece na ituvaki totoka vaka oqo ena dua na siga?”\n◼ “Eda vinakata kece mera marautaka na luveda na bula ena vuravura vaka oqo. Na cava beka e gadrevi me rawa ni yaco kina oqori?”\n◼ “Oqo e vakaraitaka na ka ena yaco ni sa vakayacori na loma ni Kalou e vuravura me vaka ga e yaco tiko mai lomalagi. Oni raica beka e dua na ka e duidui mai na ka eda sotava tu nikua?”\n◼ “Oni via bula ena ituvaki vaka oqo? [Waraka me sauma.] Ena rawa beka ni yaco ena noda itabagauna?”\nRogoca vinaka na ka e tukuna o itaukeinivale, qai taroga tale e dua se rua na taro mo kila kina na nona nanuma. Ke so era kaya nira sega ni via bula ena ituvaki vaka oqori, se ra sega ni vakabauta ni na yaco dina, kua ni totolo sara ni nanuma nira sega ni tataleitaki. Tarogi ira vakamatau se cava e vaka kina oya na nodra rai. Na ka era tukuna e rawa ni vakaraitaka na nodra kauaitaka vakabibi na leqa lelevu eda sotava tu na kawatamata.—Isik. 9:4.\nNi o sa kila na ka e kauai kina o itaukeinivale, moica na nomu ivakamacala me veiganiti. Vakamacalataka e dua na itukutuku ni Matanitu ni Kalou e tara sara ga na ka e gadreva. Vakamacalataka e dua se rua na tikinivolatabu e ganiti koya. (Raica na vakatutu ena yasana imatau.) Me raica sara ga o koya na ka e kaya na Vosa ni Kalou. Ke tataleitaki, solia na ivola qai vakaraitaka vua ni o na lesuvi koya. Lai tomana na veika drau a veitalanoataka ena veisiko sa oti.\n[Kato ena tabana e 4]\nE so na iYaloyalo ni Parataisi\niVola na Qasenivuli: tabana 251-4\niVola na Kila: tabana 4-5, 188-9\nBrochure na Loma ni Kalou: tabana 11, 13\niVola na Qarava na Kalou: tabana 92-3\nNa Veika era Kauaitaka na Tamata\nAisea 9:6, 7; 2 Pita 3:13\nBasulawa, itovo voravora\nSame 37:10, 11; Vosa Vakaibalebale 2:21, 22\nAisea 25:8; Vakatakila 21:3, 4\nSame 34:8; Aisea 65:17-19\nDausiga, kana vakaca\nSame 72:16; Aisea 25:6\nLeqa ni veivakavaletaki, leqa vakailavo\nAisea 65:21, 22\nGuce ni Veiliutaki\nSame 146:3, 4; Taniela 2:44\nVakalolomataki na manumanu\nVosa Vakaibalebale 12:10\nTorosobu ni itovo\n2 Timoci 3:1-5\nSame 72:12-14; Dauvunau 8:9\nAisea 11:3-5; Cakacaka 10:34, 35, VV\nNa vakacacani ni vuravura\nAisea 33:24; 35:5, 6\niValu, vakacaca ni batikadi\nSame 46:8, 9; Maika 4:3, 4


VAKATAROGI | O YAN-DER HSUUW\nO PAROFESA Yan-Der Hsuuw e dairekita ni tabana e qarava na vakadidike ni nodra kunekunetaki na gone ena National Pingtung University of Science and Technology mai Taiwan. A dau vakabauta tu na ivakavuvuli ni bula vakaidewadewa, ia a qai veisau nona rai ni sa lai daunivakadidike ena veika vakasaenisi. E vakamacalataka ena Yadra! na vuna e veisau kina.\nYalovinaka vakamacalataki iko mada.\nAu sucu ena 1966, qai susu mai Taiwan. Rau muria na ivakavuvuli ni lotu Taoisi kei na lotu Buda na noqu itubutubu. Keimami dau sokaloutaki ira na neimami qase, keimami dau masu tale ga vei ira na matakau, ia keimami sega vakadua ni vakabauta ni dua dina na Dauveibuli.\nCava o vulica kina na veika bula se biology?\nAu dau taleitaka na qaravi ira na manumanu niu se gone. Au qai vinakata meu kila na sala meu vukei ira kina kei na sala meda kua kina ni rarawa. Au vulica toka ena dua na gauna nodra qaravi vakavuniwai na manumanu, oti au lai vulica tale ga na tabana e dau dikeva na nodra kunekunetaki na gone—qori na ka au nanuma ni na vukei au meu kila kina na itekitekivu ni bula.\nCava o vakabauta kina e liu na ivakavuvuli ni bula vakaidewadewa?\nAu vakabauta nodra ivakavuvuli na parofesa ena univesiti nira tukuna ni tiko na ivakadinadina ni bula vakaidewadewa.\nNa cava o qai wilika kina na iVolatabu?\nE rua na vuna. Kena imatai, niu vakasamataka na levu ni kalou sa ra sokaloutaki tu, ena dua ga vei ira e cecere duadua. Ia o cei vei ira qori e cecere duadua? Kena ikarua, au via vulica e levu tale na ka me baleta na iVolatabu niu kila ni dokai vakalevu.\nNiu tekivu vuli ena Catholic University of Leuven mai Belgium ena 1992, au gole sara ena dua na valenilotu ni Katolika meu kerea nona veivuke na bete meu kila vinaka na iVolatabu, ia e sega ni vakadonuya.\nA qai saumi ga vakacava nomu lomatarotaro?\nNi oti e rua na yabaki noqu vakadidike tiko vakasaenisi e Belgium, au sotavi Ruth e dua na yalewa ni Poladi, e iVakadinadina i Jiova. A vulica na vosa vakaJaina me vukei ira kina na gonevuli ena univesiti era via kila na Kalou. Qori sara ga na ka au masulaka tiko, au marautaka gona niu sotavi koya.\nE vakaraitaka vei au o Ruth ni sega ni ivola vakasaenisi na iVolatabu, ia e salavata kei na veika vakasaenisi. Kena ivakaraitaki, e masulaka o Tevita na dauvola iVolatabu vua na Kalou: “Na matamuni mada ga e raici au niu se kunekunetaki tiko, sa volai tu ena nomuni ivola na veisiga era buli tiko kina na veitikiqu kece, ni se bera ni basika e dua vei ira.” (Same 139:16) E volavola tiko vakaserekali o Tevita, ia e donu na ka e vola! Ni bera mada ga nira qai buli taucoko na yagoda, sa tu rawa na kedra ivakaro mera buli kina. Na donu ni ka e tu ena iVolatabu e vakadeitaka vei au ni Vosa dina ni Kalou. Au sa qai kila tale ga kina ni Kalou dina duadua ga o Jiova. 1\nO vakadeitaka vakacava ni dauveibuli na Kalou?\nNa inaki ni vakadidike vakasaenisi me kilai na ka dina, sega ni tokoni ga ena so na ka e raici se rogoci. E veisau noqu rai niu dikeva na kena kunekunetaki na gone, au raica kina nida buli. Kena ivakaraitaki, era bulia na idinia na tikitiki ni yaya me rawa nira veisemati vinaka, me caka qo ena sala kei na ivakarau donu. E via va tale ga qori na kena kunekunetaki tiko e dua na gone, ia e vereverea sara.\nVakacava e tekivu kece qori ena dua ga na sela lailai e kunekunetaki?\nIo. Ena qai tawase na sela qori, tekivu vidavidai sara. E rawa ni vakaruataki na iwiliwili ni sela ena veiya 12 ina 24 na aua. Era sa tekivu buli totolo tale ga eke na sela era vakatokai na stem cells. 2 O ira na sela qori era rawa ni bulia e 200 se sivia na veimataqali sela e vinakati me buli taucoko kina e dua na gone, me vaka na sela ni dra, na sela ni sui, sela ni nave, kei na so tale.\nE veisau noqu rai niu dikeva na kena kunekunetaki na gone, au raica kina nida buli\nMe buli na sela veiganiti, e vinakati na iwalewale kei na vanua donu me caka kina. Era na tekivu bulicaki ira na sela me buli kina na viciko, oti era na lai yaco sara mera tikiniyago, mera isema ni yago tale ga. Na idinia cava ena diva tu me vola na ivakaro ni cakacaka va qori? Ia na ivakaro me baleta na noda lai kunekunetaki e kune ga ena vanua e dau maroroi kina na keda itukutuku ena sela, na DNA. Niu vakasamataka na totoka ni ka kece qori, au vakabauta kina ni buli keda ga na Kalou.\nNa cava o veisau kina mo iVakadinadina i Jiova?\nDua ga na ka au rawa ni tukuna, na loloma. E kaya o Jisu Karisito: “Na ka qo era na kila kece kina ni dou noqu tisaipeli, ke dou veilomani.” (Joni 13:35) E sega ni veivakaduiduitaki na loloma qori. E sega ni vakatau ena vanua e cavutu mai kina e dua, nona ivakarau vakavanua se na roka ni kuli ni yagona. Niu tekivu veimaliwai kei ira na iVakadinadina, au raica sara ga kina na loloma qori, au vakila tale ga.\n^ 1. Same 83:18; 1 Korinica 8:5, 6.\n^ 2. Sa sega ni vakayagataka o Parofesa Yan-Der Hsuuw na noda sela era vakatokai me stem cells me kunekunetaki kina e dua. E cakava qori ena vuku ni nona vakabauta vaKarisito.\niMeli iMeli Vakamacalataka Nona Vakabauta e Dua e Dau Dikeva Nodra Kunekunetaki na Gone\nVuna e Biuta Kina Nona Lotu e Dua na Bete


Tauri Vakaukaua na Vale ni Soqoni ena yasayasa o Donetsk kei Luhansk e Ukraine\nVeika Vakalawa e Ukraine\nWILIKA ENA VOSA Afrikaans Albanian Armenian Azerbaijani Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Georgian German Greek Hungarian Indonesian Italian Kikaonde Kirundi Korean Lithuanian Malagasy Norwegian Polish Portuguese (Brazil) Portuguese (Portugal) Romanian Russian Sepedi Serbian (Cyrillic) Serbian (Roman) Slovak Slovenian Spanish Swahili Swedish Tagalog Turkish Ukrainian Xhosa Zulu vakaViti\n13 FEPERUERI, 2015\nTauri Vakaukaua na Vale ni Soqoni ena Tokalau kei Ukraine\nEra taura vakaukaua e dua na ilawalawa tagane era vakaiyaragi eso na Vale ni Soqoni ni iVakadinadina i Jiova e Ukraine. Era toka na Vale ni Soqoni qori ena yasayasa o Donetsk kei Luhansk ena tokalau kei Ukraine, na vanua e yaco tiko kina vakalevu na vakacaca. Dua na ka nodra dau veivakaduiduitaki na tagane vakaiyaragi qori, ra beca tale ga na nodra galala ni sokalou kei na nodra veimaliwai na iVakadinadina, vakavuna mera taketetaki ira kina vakalevu na iVakadinadina i Jiova.\nSa sivia e 20 na yabaki na nodra marautaka na iVakadinadina i Jiova e Ukraine na galala ni sokalou. E kaya o Vasyl Kobel e veiqaravi tiko ena valenivolavola ni tabana ni iVakadinadina i Jiova e Lviv: “Na inaki ni neimami dau soqoni ena vanua ni sokalou me keimami dau wili iVolatabu, masu tale ga. Keimami dau saga me vinaka neimami itovo ena neimami itikotiko. Ia ena vica na vula sa sivi e vakaleqai sara vaka ca na nodra bula na lewenivanua kei ira na iVakadinadina i Jiova ena vakacaca a yaco ena tokalau kei Ukraine.”\nE vosa tiko o Kobel ena vukudra na le 150,000 na iVakadinadina i Jiova e Ukraine. Ena vica na vula sa oti, era sa drovaka na ivalu na iVakadinadina. Ia rauta ni le 17,500 tale na iVakadinadina era tiko ga ena yasayasa o Donetsk kei Luhansk, era saga mera qarava nodra bula e veisiga ni yaco na tiko yavavala. Ni tauri vakaukaua na nodra Vale ni Soqoni na iVakadinadina, sa sega na vanua mera sokalou kina na vica vata na udolu qo. Era mani veiosoosoti ga ena dua na vale mera sokalou kina. Qori ena vakavuna vei ira eso mera vodo tale me rua na aua mera lai soqoni.\nTauri Vakaukaua na Vale ni Soqoni\nE sega ni dau yaco vakalevu na kena dau tauri vakaukaua na nodra Vale ni Soqoni na iVakadinadina i Jiova, ia era dau vakacacani ena vuku ni nodra vakabauta vakalotu, ra raici ira tale ga vakaca na iVakadinadina. E tukuna e dua na nodra iliuliu na ilawalawa tagane qo ni nona inaki me “vakawabokotaki ira na iVakadinadina i Jiova” ni kilai qai vakadonui ga e Ukraine na Lotu Orthodox. E tukuna e dua tale nodra iliuliu, “Sa vakarau yali na iVakadinadina i Jiova.” Era vakarerei na iVakadinadina i Jiova, ia era vakadeitaka mera toso tiko ga e Ukaraine.\nMo raica na Vale ni Soqoni e tauri vakaukaua tabaka na link qo.\nVale ni Soqoni Era Tauri Vakaukaua\nE sega ni dua vei ira na iVakadinadina i Jiova e mavoa, ia e vakaleqai na nodra taqomaki kei na nodra galala ni veimaliwai kei ira na nodra lewe ni lotu. Era curubotea na Vale ni Soqoni ena tauni o Horlivka e Donetsk e dua na ilala dau vakacaca, era vakarerei ira na soqoni tiko, wili kina o ira na itabaqase kei ira na gone. Ena dua tale na gauna, era kidroataka na iVakadinadina ni sa veisau na loka ni matamata nira yaco yani ena Vale ni Soqoni, sa vakayagataki tale ga na nodra vanua ni sokalou me bareki ni sotia.\nNa ka sa Caka\nE kaya o Kobel: “Sa veitaratara na valenivolavola ni tabana e Lviv vei ira na veitabana ni matanitu kei ira na vakailesilesi me baleta na veika tawadodonu e yaco qo. Me kila tale ga na matanitu ni sega ni dua na tale na ka era rawa ni cakava ni tauri vakatawadodonu na vale ni soqoni.” E lesia tale ga na valenivolavola ni tabana eso na tagane nuitaki ena ivavakoso ni iVakadinadina i Jiova e Donetsk kei Luhansk mera taqomaki ira na lewe ni ivavakoso. E vakadreti vei ira na tagane qori ni bibi na bula mai na kena taqomaki na Vale ni Soqoni. Mera kua ni cakava e dua na ka me vakaleqai kina na nodra bula na iVakadinadina.\nSe sega ni dua na ka vakalawa e macala, mera taura tale na iVakadinadina na nodra Vale ni Soqoni se sega. Era vakila na ituvaki dredre na iVakadinadina, ia era tomana tiko ga nodra sokalou. Era vakanuinui tu ni na vakasukai vei ira na nodra Vale ni Soqoni, mera soqoni vata tale kina kei ira na tacidra.\niMeli iMeli Tauri Vakaukaua na Vale ni Soqoni ena Tokalau kei Ukraine\nEra Soqo ena Vakacegu na iVakadinadina i Jiova ena Gauna ni iValu e Ukraine; Sevutaki na iVolatabu\nTau Vakadodonu na Lewa e Ukraine


E Vakamacalataki na Tadra Nei Fero | Nodra iVola ni Vuli iVolatabu na Gone\nSega ni Guilecavi Josefa o Jiova\nNi tiko e valeniveivesu o Josefa, e tadra o Fero na tui Ijipita eso na ka. E sega ni dua e vakamacalataka rawa. E tukuna sara vei Fero e dua na nona dauveiqaravi ni rawa ni vakamacalataka o Josefa na kena ibalebale. E tukuna sara me kau yani vua.\nE tarogi Josefa o Fero: ‘O rawa ni vakamacalataka na noqu tadra?’ E sauma: ‘Ena levu na kakana e Ijipita me vitu na yabaki, ena tarava mai e vitu na yabaki ni dausiga. Digia mada e dua na turaga vuku me kumuna na kakana, mera kua ni viakana na nomu tamata.’ E kaya o Fero: ‘Au sa digitaki iko! O na taravi au e Ijipita!’ A kila vakacava o Josefa na ibalebale ni tadra? A vukei koya o Jiova.\nEna vitu na yabaki tarava, e kumuna o Josefa na kakana. A dausiga na vuravura taucoko, me vaka ga e tukuna. Era gole yani vua o ira mai na veivanua mera voli kakana. A rogoca o tamai Josefa ni tiko na kakana mai Ijipita, mani tala e tini na luvena tagane me ratou lai volivoli.\nNi ratou yaco yani na luvei Jekope, e kilai ratou mai o Josefa ia eratou sega ni kilai koya. Ratou cuva vua me vaka ga e tadra ni se gone. A via kila o Josefa ke ratou se cati koya tiko ga na tuakana. E mani kaya vei ratou: ‘O kemudou na yamata. Dou lako mai qo mo dou raica na yasana e kabai rawarawa ena vanua qo.’ Ratou kaya: ‘Sega! Keitou le 12 na veitacini mai Kenani. Sa mate e dua na taci keitou, o koya e gone duadua e tiko yani vei tamai keitou.’ E kaya sara o Josefa: ‘Dou lai kauta mai na tacimudou gone duadua, au na qai vakabauti kemudou.’ Ratou mani lesu vei tamadratou.\nNi sa oti na kedratou kakana na vuvale i Jekope, e talai ratou tale na luvena i Ijipita. Ena gauna qo, ratou sa kauti Penijamini na tacidratou gone duadua. A vakatovolei ratou na tacina o Josefa. E vunia nona bilo siliva ena taga kakana nei Penijamini qai beitaki ratou ni ratou butakoca. Nira kunea nona dauveiqaravi na bilo ena taga nei Penijamini, eratou taqaya na tacina. Ratou cikevi Josefa me ratou totogitaki, me kua o Penijamini.\nE qai kila ni ratou sa veisau na tuakana. E sega tale ni vosoti koya rawa ni tabaka na tagi qai kaya: ‘O yau ga o Josefa na tacimudou. Se bula tiko o tamaqu?’ Eratou kurabui sara ga. E kaya vei ratou: ‘Dou kua ni rarawataka na ka dou cakava vei au. Na Kalou ga e talai au mai ke meu vakabulai kemudou. Dou vakatotolo, dou lai kauti tamaqu mai.’\nEratou lesu i vale me ratou tukuna vei tamadratou na itukutuku rogo vinaka, me ratou kauti koya tale ga i Ijipita. Rau sa qai sota tale na veitamani ni oti e vica vata na yabaki.\n“Ke dou sega ni vosoti ira era cala vei kemudou, ena sega tale ga ni vosoti kemudou na Tamamudou.”—Maciu 6:15\nTaro: E vukei Josefa vakacava o Jiova? E vakaraitaka vakacava ni sa vosoti ratou na tacina?\nVakatekivu 40:1–45:28; 46:1-7, 26-34; Same 105:17-19; Cakacaka 7:9-15\nE Veivakabulai o Josefa\nMe download na italanoa qo mo wilika kina na itukutuku me baleti Josefa, ni lesi koya na Kalou me vakabula e dua na matanitu taucoko.\nJosefa Yaca ena iVolatabu\nRaica na vuna e lesi Josefa kina o Fero me ikarua ni iliuliu e Ijipita.\nVakaotia na droini qai saga mo kila na vuna ena dredre kina vei ratou na tuakai Josefa me ratou kilai koya.\nKa Ratou Tautauvata Kina kei Josefa\nMe download qai tabaki na ka ni vuli qo, qai vola na ka e tautauvata kina o Josefa kei na lima tale na yaca ena iVolatabu.\nKilakila mada: O Cei e Cavuta Qo? (Vakatekivu 41-50)\nMe download na ka ni vuli qo qai raica ke o rawa ni vola na yaca ni tamata kei na ka e tukuna.\niMeli iMeli Sega ni Guilecavi Josefa o Jiova